
Pirkimo sąlygų Priedas Nr. 4
STATYBOS RANGOS SUTARTIS
Nr. _______________________
[bookmark: _GoBack]
2025 m. _______________ d. 


Viešoji įstaiga Respublikinė Vilniaus universitetinė ligoninė, juridinio asmens kodas 124243848, kurios registruota buveinė yra Šiltnamių g. 29, LT-04130 Vilniuje, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama [atsakingo asmens vardas, pavardė, pareigos], veikiančio pagal [dokumentas, kurio pagrindu veikia asmuo], (toliau – Užsakovas)
ir
[teisinė forma][pavadinimas], juridinio asmens kodas [kodas], kurio registruota buveinė yra [adresas, miestas], veiklos buveinė [adresas, miestas] (pildoma, jei nesutampa su registruota buveine), duomenys apie įmonę kaupiami ir saugomi Lietuvos Respublikos juridinių asmenų registre, atstovaujama [vardas, pavardė, pareigos], veikiančio (-ios) pagal [dokumentas, kurio pagrindu veikia asmuo] (jeigu veikia pagal įgaliojimą, jis  turi būti pridedamas) (toliau – Rangovas), 
toliau kartu šioje statybos rangos Sutartyje vadinami „Šalimis“, o kiekvienas atskirai – „Šalimi“, 
Užsakovui, atlikus [pirkimo pavadinimas] pirkimą Nr. [pirkimo numeris], atliktą [pirkimo būdas] būdu, apie pirkimą paskelbta 2025 m. [kalendorinio mėnesio pavadinimas, kalendorinė diena] Centrinėje viešųjų pirkimų informacinėje sistemoje, (toliau – Pirkimas) ir Rangovo Pirkimui pateiktą pasiūlymą pripažinus laimėjusiu, Šalys sudarė šią statybos rangos sutartį (toliau – Sutartis).

1. SĄVOKOS

1.1. Atliktų darbų aktas – dokumentas, kuriame Rangovas nurodo Darbus, atliktus per ataskaitinį laikotarpį, skirtas Sutarties vykdymo kontrolei užtikrinti bei atsiskaitymams vykdyti. 
1.2. Darbai – Sutarties 2.1 punkte (su papunkčiais) nurodyti darbai (įskaitant Įrangą, Medžiagas ir Paslaugas), kuriuos Rangovas įsipareigoja atlikti pagal Sutartį ir jos sudedamąsias dalis (įskaitant, bet neapsiribojant, Užsakovo pateiktą Techninę specifikaciją, Rangovo pateiktą Įkainotų veiklų sąrašą, Šalių suderintą Darbų vykdymo grafiką). Darbams priskiriami ir tie darbai, paslaugos bei veiksmai, kurie nors tiesiogiai ir nenumatyti Sutarties ir Pirkimo dokumentuose, bet yra būtini vykdant Sutartį, bei Rangovas galėjo ir turėjo juos numatyti ir įvertinti sudarydamas Sutartį, bei privalo juos suteikti ir (ar) atlikti.
1.3. Darbo projektas – projekto antrasis etapas, Techninio projekto tąsa, kuriame detalizuojami Techninio projekto sprendiniai ir pagal kurį atliekami Statybos darbai. Darbo projektą rengia Rangovas. Darbo projektas gali būti pateiktas kaip vientisas dokumentas vienu metu arba atskirais sprendiniais, dalimis skirtingu laiku statybos metu pagal Užsakovo, Rangovo ir Statinio statybos techninio prižiūrėtojo suderintą kalendorinį grafiką. Darbo projekto konstrukcinė dalis teikiama ekspertizei.
1.4. Darbų atlikimo terminas – laikas, skaičiuojamas nuo Sutarties įsigaliojimo dienos  iki tos dienos, kada turi būti užbaigti visi Sutartyje numatyti Darbai ir Statybos užbaigimo procedūrų rezultatas (visi statybos užbaigimo ir su tuo susiję dokumentai, kuriuos turi saugoti Užsakovas) turi būti perduotas Užsakovui, pasirašius Galutinį atliktų darbų aktą.
1.5. Darbų pradžia – Sutarties įsigaliojimo data.
1.6. Darbų vykdymo grafikas - Rangovo parengtas ir su Užsakovu suderintas kalendorinis Darbų vykdymo grafikas, detalizuojantis Įkainotų veiklų sąraše numatytus Darbų atlikimo terminus.
1.7. Etapas –Darbai, apibrėžti Sutartyje kaip atskiras etapas, kurie turi būti atlikti iki tam etapui nustatyto termino pabaigos.
1.8. Etapo terminas – Sutartyje nustatytas terminas, iki kurio pabaigos Rangovas turi atlikti atitinkamo Etapo Darbus. Sutartyje apibrėžiama kiekvieno Etapo termino pradžia ir pabaiga arba tik pabaiga.
1.9. Galutinis atliktų darbų aktas - galutinis dokumentas, patvirtinantis, kad Rangovas yra užbaigęs visus Statybos darbus, atliko Statybos užbaigimo procedūras ir objektą perdavė, o Užsakovas priėmė jų rezultatą (visus statybos užbaigimo ir su tuo susijusius dokumentus, kuriuos turi saugoti Užsakovas) bei patvirtinantis, kad Darbai laikomi užbaigtais pagal Sutarties 8.13 punkto sąlygas. Šis aktas pasirašomas vadovaujantis Sutarties 8 skyriuje nustatyta tvarka.
1.10. Griežtai nustatyti Darbų atlikimo terminai – Sutartyje ir (ar) Darbų vykdymo grafike nurodyti terminai ir su jais susieti užbaigimo kriterijai, įskaitant visų Darbų atlikimo terminą kaip paskutinį Griežtai nustatytą Darbų atlikimo terminą.
1.11. [bookmark: _Hlk200644187]I etapo Statybos darbai – Įkainoto veiklų sąrašo eilutėse Nr. 1.1; 1.2; 2.1; 2.2; 2.3; 2.4; 3.1; 3.2; 3.3; 3.4; 3.5; 3.6; 3.7; 3.8; 3.9; 4.1; 4.2; 4.3; 4.4; 4.5; 4.6; 4.7; 4.8; 4.9; 4.10; 4.11; 4.12; 4.13; 4,15; 5.1; 5.2; 6.1; 6.2; 6.3; 6.4; 6.5; 7.1; 7.2; 7.3; 7.4; 7.5; 8,1; 8.4; 9.1; 9.2; 9.3; 9.4; 9.5; 10.1; 10.2; 11.1; 11.2; 11.3; 11.4; 11.5; 11.6; 12.1; 12.2; 12.3; 12.5; 12.6; 13.1; 14.1; 15.1; 15.2; 15.3; 16.1 ir 18 nurodyti Darbai, kurie turi būti atlikti ne vėliau kaip iki Sutarties 6.2.3.1 punkte nurodyto termino.
1.12. [bookmark: _Hlk201246237]II etapo Statybos darbai – Įkainoto veiklų sąrašo eilutėse Nr. 1.3; 1.4; 1.5; 4.14; 8.2; 8.3; 12.4; 14.2; 17.1; 17.2; 17.3; 17.4; 17.5; 17.6 ir 19 nurodyti Darbai, kurie turi būti atlikti ne vėliau kaip iki Sutarties 6.2.3.2 punkte nurodyto termino.
1.13. Įkainotas veiklų sąrašas – dokumentas, užpildytas Rangovo, kuriame yra detalizuojama kaina atskiromis veiklomis. Įkainotų veiklų sąrašas neatspinti atliekamų Darbų apimties ir negali būti vertinamas kaip dokumentas įsigyjamų Darbų sudėčiai ar apimčiai vertinti. Išsami informacija apie atliekamus Darbus nurodoma Techninėje užduotyje bei kituose Pirkimo dokumentuose.
1.14. Įranga – prietaisai ir mechanizmai sudarantys Darbus ar jų dalį.
1.15. Išlaidos – visos pagrįstai Statybvietėje ar už jos ribų patirtos Rangovo tiesioginės ir netiesioginės išlaidos, susijusios su Sutartyje numatytais Darbais. Į išlaidas negali būti įskaičiuojamos negautos pajamos.
1.16. Kainodaros metodika – Viešųjų pirkimų tarnybos direktoriaus 2017-06-28 įsakymu Nr. 1S-95 „Dėl Kainodaros taisyklių nustatymo metodikos patvirtinimo“ patvirtinta Kainodaros taisyklių nustatymo metodika.
1.17. [bookmark: _Hlk200698388]Kitos paslaugos - matavimų atlikimo, vykdymo dokumentacijos, evakuacinių planų, kadastrinių matavimo bylų parengimo, žemės sklypo duomenų atnaujinimo ir suderinimo su VĮ „Registrų centras“, kitos paslaugos, reikalingos Statybos užbaigimo procedūroms pradėti ir užbaigti bei įregistruoti teisės aktų numatyta tvarka, Statybos užbaigimo procedūrų organizavimo ir kitos paslaugos, kurias pagal Sutartį ir (ar) Techninę užduotį privalo atlikti Rangovas.
1.18. Medžiagos – visa tai, kas turi sudaryti Darbus ar jų dalį (išskyrus Įrangą).
1.19. Paslaugos – Projektavimo paslaugos ir Kitos paslaugos kartu.
1.20. Pirkimo dokumentai – Pirkimo metu Užsakovo raštu pateikti arba nurodyti dokumentai ir elektroninėmis priemonėmis pateikti duomenys, apibūdinantys perkamą objektą ir pirkimo sąlygas: skelbimas, kvietimas, techninė specifikacija, aprašomieji dokumentai, pirkimo sutarties projektas, kiti dokumentai ir dokumentų paaiškinimai (patikslinimai).
1.21. Pradinės sutarties vertė – lygi Rangovo pasiūlymo kainai be pridėtinės vertės mokesčio (toliau – PVM), nurodytai už visą Pirkimo dokumentuose ir Sutartyje nurodytą perkamų Darbų ir su tuo susijusių paslaugų apimtį ir įrašyta Sutarties 9.1 punkte. Jei Sutarties vertė buvo peržiūrėta pagal Sutartyje nurodytas kainų peržiūros sąlygas, atitinkamai patikslinama (didėja arba mažėja) Pradinės sutarties vertė.
1.22. Projektavimo paslaugos – Darbo projekto parengimo.
1.23. Rangovo dokumentai – duomenys, brėžiniai, skaičiavimai, modeliai, specifikacijos, Darbo projektas ar jo dalis, statybos taisyklės, bandymų vykdymo aprašai, bandymų rezultatų protokolai, naudojimo instrukcijos, išpildomoji dokumentacija, kiti techninės paskirties dokumentai, kurie yra reikalingi Darbų tinkamam vykdymui arba kurie patvirtina Darbų tinkamą įvykdymą, taip pat visi leidimai, sutikimai ir kiti dokumentai, kurie yra būtini Darbų vykdymui bei Statybos užbaigimui ir nepatenka į Užsakovo dokumentų sąvoką (pvz., leidimai eismo apribojimams, leidimai laikiniems prisijungimams prie inžinerinių tinklų, leidimai laikinų statinių įrengimui, Statybos produktų, įrenginių ir priemonių gabenimui ir kt.);
1.24. Rangovo įrengimai – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams ištaisyti. Rangovo įrengimams nepriskiriama Įranga, Medžiagos ir visi kiti daiktai, skirti sudaryti Darbus ar jų dalį.
1.25. Rangovo personalas – visas personalas, kurį Rangovas įdarbina Statybvietėje, tame tarpe gali būti darbininkai, kiti Rangovo arba Subrangovo įdarbinti asmenys ir kitas personalas, padedantis Rangovui vykdyti Darbus.
1.26. Statybos darbai – darbai, atliekami statant (montuojant, tiesiant) naują, rekonstruojant, remontuojant ar griaunant esamą statinį (žemės kasimo, mūrijimo, betonavimo, montavimo, pamatų ir stogų įrengimo, stalių, apdailos, įrenginių paleidimo ir derinimo).
1.27. [bookmark: _Hlk151622577][bookmark: _Hlk200641302][bookmark: _Hlk200641433]Statybos darbų perdavimo – priėmimo aktas – dokumentas, patvirtinantis, kad Rangovas perdavė, o Užsakovas priėmė atliktus Statybos darbus, įskaitant atvejus, kai tie Statybos darbai yra su neesminiais defektais (trūkumai, kurie neapriboja objekto funkcionalumo (leidžia objektą naudoti pagal paskirtį), nesukelia pavojaus juo naudojantis, kurie nereikalauja didelių laiko sąnaudų juos pašalinti, tačiau jų šalinimas numatytas atlikti po Statybos darbų perdavimo-priėmimo. Šis aktas pasirašomas vadovaujantis Sutarties 8 skyriuje nustatyta tvarka.
1.28. Statybos darbų pradžia – Statybvietės perdavimo ir priėmimo akto pasirašymo data.
1.29. Statybos darbų technologijos (vykdymo) projektas - techninis dokumentas, kuris nustato konkretaus statinio statybos, kaip technologijos proceso, reikalavimus, nurodo statinio projekto įgyvendinimo būdus bei metodus ir numato konkrečius sprendinius bei priemones, užtikrinančias darbuotojų saugą ir sveikatą.
1.30. Statybos užbaigimo aktas – vadovaujantis statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ V skyriaus antruoju skirsniu išduodamas dokumentas.
1.31. Statybos užbaigimo procedūra – Rangovo lėšomis organizuojama statybos užbaigimo procedūrą gaunant Statybos užbaigimo aktą statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ nustatyta tvarka.
1.32. Statybvietė – Darbų vykdymo vieta ar vietos, į kurias turi būti pristatoma Įranga bei Medžiagos, ir kurios ribos apibrėžiamos perduodant Rangovui Statybvietę vadovaujantis Sutarties sąlygų 4.1.1 punktu.
1.33. Statinio projektas - Techninis projektas ir Darbo projektas kartu.
1.34. Statinio statybos techninis prižiūrėtojas – asmuo, paskirtas Užsakovo organizuoti statinio statybos techninę priežiūrą, kurios tikslas – kontroliuoti, ar statinys statomas pagal Statinio projektą, Sutarties sąlygas, taip pat normatyvinių statybos techninių dokumentų, normatyvinių statinio saugos ir paskirties dokumentų ir kitų teisės aktų reikalavimus.
1.35. Subrangovas – asmuo, kurį Rangovas numato pasitelkti arba pasitelkia atlikti Darbus, perduodamas jam dalį Sutarties vykdymo, įskaitant subrangovų subrangovus. 
1.36. Sutarties kaina – Sutarties 9.1 papunktyje nurodyta suma, kuri turi būti sumokėta Rangovui už savalaikį, tinkamą bei pagal Sutartį Darbų vykdymą bei jų baigimą ir bet kurių defektų ištaisymą.
1.37. Techninė užduotis – Darbų techninė specifikacija (reikalavimai), įskaitant, bet neapsiribojant Techniniu projektu ir jo priedais, kurie buvo pateikti Pirkimo sąlygose;
1.38. Techninis projektas - projekto pirmuoju etapu UAB „Projektų rengimo centras“ parengtas „Gydymo paskirties pastato (unik. Nr. 1099-7033-9022) Šiltnamių g. 29, Vilniuje rekonstravimo projektas“, kuris yra pridėtas kaip Sutarties priedas, pagal kurį Rangovas įsipareigoja vykdyti Darbus. 
1.39. Užsakovo dokumentai – Darbų vykdymui reikalingi dokumentai: Techninis projektas, procedūrų, leidimų, sutikimų ir kiti dokumentai, taip pat visa kita Užsakovo turima ir Rangovui pateikta informacija ir dokumentai apie Statybvietę ir Darbus.
1.40. Užsakovo personalas – visi Užsakovui dirbantys asmenys arba įgalioti Užsakovo, taip pat kitas personalas, apie kurį Užsakovas pranešė Rangovui kaip apie Užsakovo personalą.
1.41. Kitos vartojamos sąvokos atitinka sąvokas vartojamas Lietuvos Respublikos civiliniame kodekse, Lietuvos Respublikos statybos įstatyme ir Lietuvos Respublikos viešųjų pirkimų įstatyme ir susijusiuose įstatymų įgyvendinamuosiuose teisės aktuose.

2. SUTARTIES DALYKAS

2.1. Šia Sutartimi Rangovas įsipareigoja per Sutartyje nustatytą Darbų atlikimo terminą atlikti ir perduoti Gydymo paskirties pastato (unik. Nr. 1099-7033-9022) Šiltnamių g. 29, Vilniuje, rekonstravimo darbus su Darbo projekto parengimu bei suteikti kitas susijusias paslaugas, įskaitant Statybos užbaigimo procedūros atlikimą (statybos užbaigimą patvirtinančio dokumento gavimą), (toliau – Darbai), kaip numatyta Sutartyje ir galiojančiuose Lietuvos Respublikos teisės aktuose, bei ištaisyti defektus, Užsakovas įsipareigoja sudaryti Rangovui būtinas sąlygas Darbams atlikti ir Sutartyje numatyta tvarka priimti Darbų rezultatą bei sumokėti Rangovui Sutarties kainą už atliktus Darbus šioje Sutartyje numatytomis sąlygomis ir tvarka:
2.1.1. Statybos darbai atliekami pagal Techninę specifikaciją ir Rangovo parengtą Darbo projektą ir kitus teisės aktus bei statybą reguliuojančius dokumentus;
2.1.2. [bookmark: _Hlk201156376][bookmark: _Hlk200752009]Jei Šalys tiesiogiai nesusitarė kitaip, Darbams priskiriami ir tie darbai, paslaugos bei veiksmai, kurie nors tiesiogiai ir nenumatyti Sutarties ir Pirkimo dokumentuose, bet yra būtini vykdant Sutartį, bei Rangovas galėjo ir turėjo juos numatyti ir įvertinti sudarydamas Sutartį, bei privalo juos suteikti ir (ar) atlikti;
2.1.3. Darbai pagal šią Sutartį taip pat apima leidimų, reikalingų Sutarties tinkamam vykdymui, gavimą, matavimų atlikimą, evakuacinių planų parengimą, vykdymo dokumentacijos įforminimą, kadastrinių matavimo bylų parengimo, žemės sklypo duomenų atnaujinimo (jei reikalinga) ir suderinimo su VĮ „Registrų centras“, kitas paslaugas, reikalingas statybos užbaigimo procedūroms pradėti ir užbaigti bei įregistruoti teisės aktų numatyta tvarka.
2.1.4. Atlikus Statybos darbus, Rangovas vykdo Statybos užbaigimo procedūras, Užsakovo vardu teikia prašymus ir dokumentus (IS „Infostatyba“, kt.), gauna pažymas, statybos užbaigimą patvirtinantį dokumentą bei užbaigus Statybos užbaigimo procedūrą VĮ „Registrų centras“ įregistruoja atnaujintą kadastro duomenų  bylą, apmoka visas su Statybos užbaigimo procedūromis ir su kadastro bylų registravimu susijusias išlaidas. 

3. BENDROSIOS NUOSTATOS

3.1. Šalių teisių ir pareigų pagrindas yra Sutartis, Pirkimo dokumentai, Rangovo Pirkimui pateiktas pasiūlymas, Lietuvos Respublikoje galiojantys teisės aktai (įstatymai, poįstatyminiai teisės aktai, statybos techniniai reglamentai ir kiti normatyviniai dokumentai).
3.2. Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą. Tuo tikslu nustatomas toks dokumentų pirmumas:
3.2.1. Šios Sutarties (su priedais) ir jos pakeitimų sąlygos;
3.2.2. Techninė užduotis (Techninis projektas);
3.2.3. Rangovo pasiūlymas;
3.2.4. [bookmark: _Hlk73086939]Pirkimo dokumentai.
3.3. Techninėje užduotyje nurodyti dydžiai – statybos produktų kiekis, įrenginių, mechanizmų skaičius ir statybos darbų (statinio, jo elementų baigtinių darbų ir jiems atlikti reikalingų resursų) apimtis (išreikšta statybos darbų vienetais) – yra apytikriai ir neturi būti laikomi faktiniu ir tiksliu darbų, kuriuos darbų Rangovui reikia atlikti, kiekiu. Jei Rangovo įvykdytų darbų faktinis kiekis skiriasi nuo nurodyto perkamo kiekio (nurodyto Techninėje užduotyje), laikoma, kad šie didesni ar mažesni darbų kiekiai buvo įskaičiuoti į mokėtiną pagal sutartį kainą, t. y. nepriklausomai nuo faktinio atliktų darbų kiekio sutarties kaina negali būti keičiama. Taikant šį metodą, jei nesikeičia darbų apimtys, didesni atliktų darbų kiekiai nelaikomi papildomais darbais, o mažesni – atsisakomais darbais. Užsakovas už visą Pirkimo dokumentuose ir Sutartyje numatytą pirkimo objektą sumoka Rangovo pasiūlyme nurodytą kainą, jeigu faktinis ir Pirkimo dokumentuose bei Sutartyje Užsakovo nurodytų darbų kiekis (skaičiuojant pinigine verte) nesiskiria daugiau kaip 15 procentų, skaičiuojant nuo pradinės sutarties vertės. Jei faktinė Darbų vertė viršija 15 procentų Pradinės sutarties vertės, 15 procentų ribą viršijantys Darbai įsigyjami (ar atsisakomi) taikant kiekio (apimties) keitimo sąlygas, nustatytas Sutarties 9.10.2 punkte ir Sutarties 10 skyriuje.
3.4. Rangovas, be išankstinio Užsakovo sutikimo, neturi skelbti, leisti, kad būtų paskelbti arba atskleisti bet kurie duomenys apie Darbus kokiame nors komerciniame arba techniniame dokumente ar kaip nors kitaip, išskyrus atvejus, kai tai yra būtina, kad būtų tinkamai įvykdyta Sutartis. Šis įsipareigojimas taip pat yra netaikomas, kai Lietuvos Respublikoje galiojančiuose teisės aktuose nustatyta tvarka informacijos apie Pirkimą (taip pat ir Sutartį) pareikalauja teisėsaugos, kontrolės ir kitos institucijos, turinčios tokią teisę.
3.5. [bookmark: _Hlk123018686][bookmark: _Hlk122683953]Sutarties įsigaliojimas – Sutartis įsigalioja, kai ją pasirašo abi Šalys ir Rangovas pateikia Užsakovui tinkamą Sutarties įvykdymo užtikrinimą Sutarties 7 skyriaus nustatyta tvarka. Sutartis galioja iki visiško įsipareigojimų įvykdymo.
3.6. Sutarties sąlygos Sutarties galiojimo laikotarpiu gali būti keičiamos Lietuvos Respublikos viešųjų pirkimų įstatymo nustatyta tvarka. Sutarties sąlygų keitimu nebus laikomas Sutarties sąlygų koregavimas joje nustatytomis aplinkybėmis.
3.7. Visi su Sutartimi susiję pranešimai, prašymai, kiti dokumentai ar susirašinėjimas turi būti įteikiami ar siunčiami, paštu arba elektroniniu paštu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) darbo dienas nuo minėto pasikeitimo dienos, raštu privalo pranešti kitai Šaliai. Šalių adresai susirašinėjimui nurodyti Sutarties 15.1 punkte.
3.8. Darbų vykdymo metu bent 1 (vieną) kartą per 1 (vieną) savaitę vyksta eiliniai posėdžiai dalyvaujant Užsakovui, Rangovui, Statinio statybos techniniam prižiūrėtojui, kurių metu sprendžiami einamieji klausimai ir kuriuose Rangovo ir Statinio statybos techninio prižiūrėtojo dalyvavimas visuomet privalomas, jei Užsakovas nenurodo kitaip. Į posėdžius gali būti kviečiami kiti asmenys. Posėdžio metu aptarti klausimai ir priimti sprendimai raštu fiksuojami posėdžio protokole
3.9. Eiliniai posėdžiai (susirinkimai) vyksta adresu Šiltnamių g. 29, Vilniuje, jei nesuderinama el. būdu kita vieta. Neeiliniai posėdžiai vyksta pareikalavus Užsakovui, Rangovui, Statinio statybos techniniam prižiūrėtojui, ne vėliau kaip per 2 (dvi) darbo dienas po atitinkamo rašytinio ir/ar el. būdu pranešimo pateikimo. Šie posėdžiai vyks atskirai sutartu adresu.

4. UŽSAKOVO TEISĖS, PAREIGOS IR ATSAKOMYBĖ

4.1. [bookmark: _Hlk200710095]Užsakovas įsipareigoja:
4.1.1.  perduoti Rangovui Statybvietę ne vėliau kaip per 1 (vieną) mėnesį nuo Sutarties įsigaliojimo dienos informuodamas Rangovą ne vėliau kaip prieš 7 (septynias) kalendorines dienas apie planuojamą Statybvietės perdavimą. Statybvietė perduodama Rangovui ir Užsakovui pasirašant Statybvietės perdavimo ir priėmimo aktą STR 1.06.01:2016 „Statybos darbai. Statinio statybos priežiūra“ nustatyta tvarka. Jeigu Užsakovas šiame punkte nustatyta tvarka laiku neperdavė Statybvietės Rangovui, Rangovas privalo raštu pranešti Užsakovui, kad negali pradėti Statybos darbų. Tinkamu Statybvietės perdavimu bus laikomas ir Rangovui sutinkant Užsakovo pasirinktos pagal šią Sutartį rekonstruojamos patalpų dalies perdavimas, neįtakos bendro Darbų atlikimo terminų.
4.1.2. paskirti Statinio statybos techninį prižiūrėtoją, kuris vadovaudamasis STR 1.06.01:2016 „Statybos darbai. Statinio statybos priežiūra“ vykdys statinio statybos techninę priežiūrą.
4.1.3. teikti reikiamus pranešimus, paraiškas, dalyvauti posėdžiuose, Darbų vykdymo bei Statybos darbų perdavimo, Statybos užbaigimo procedūrų, Darbų perdavimo metu.
4.1.4. suteikti Rangovui informaciją raštu ir žodžiu ir (ar) dokumentus, būtinus Sutarčiai vykdyti;
4.1.5. sumokėti Rangovui už tinkamai, kokybiškai ir laiku atliktus bei nustatyta tvarka Užsakovo priimtus Darbus šioje Sutartyje numatytais terminais ir tvarka;
4.1.6. tinkamai vykdyti kitus įsipareigojimus, numatytus Sutartyje.
4.2. Užsakovas turi teisę:
4.2.1. bet kuriuo metu tikrinti Darbų eigą ir kokybę, grafiko laikymąsi, Rangovo teikiamų Medžiagų kokybę, Medžiagų naudojimą, o pastebėjęs nukrypimus nuo Sutarties sąlygų, bloginančius Darbų rezultato kokybę, ar kitus trūkumus, nedelsiant apie tai pranešti Rangovui. Jeigu Darbų atlikimo metu paaiškėja, kad Darbai nebus atlikti, Užsakovas turi teisę nustatyti Rangovui protingą terminą trūkumams pašalinti, o jeigu Rangovas per nustatytą terminą šio reikalavimo neįvykdo – nutraukti Sutartį, ir reikalauti atlyginti nuostolius.
4.2.2. reikalauti pašalinti Darbų defektus, nemokėti už netinkamai atliktus Darbus ar atitinkamai sumažinti jų kainą, neleisti toliau vykdyti Darbų, kuriems nustatyti defektai, jeigu Rangovas nukrypsta nuo Sutarties sąlygų, nesilaiko teisės aktų ar statybos normatyvinių techninių dokumentų reikalavimų ir (ar) nevykdo Užsakovo pagrįstų nurodymų ir (ar) netinkamai pildo Darbų vykdymo dokumentaciją.
4.2.3. kviesti nepriklausomus ekspertus atliktų Darbų kokybei įvertinti, kurių išvados Šalims turėtų privalomą reikšmę.
4.2.4. teikti Rangovui pastabas, pasiūlymus, pageidavimus bei nurodymus dėl Darbų atlikimo tvarkos, dėl triukšmo ir taršos lygio užtikrinimo, darbų saugos, gaisrinės saugos, aplinkos apsaugos, įskaitant (bet neapsiribojant) Statybinių atliekų tvarkymo taisyklių, patvirtintų Lietuvos respublikos aplinkos ministro 2006 m. gruodžio 29 d. įsakymu Nr.D1-637 „Dėl statybinių atliekų tvarkymo taisyklių patvirtinimo“, ir higienos reikalavimų laikymosi. Užsakovo, Užsakovo Infekcijų kontrolės skyriaus specialistų, Užsakovo Darbų saugos ir sveikatos skyriaus specialistų nurodymai dėl Darbų atlikimo tvarkos, dėl triukšmo ir taršos lygio užtikrinimo, darbų saugos, gaisrinės saugos, aplinkos apsaugos ir higienos reikalavimų laikymosi Rangovui yra privalomi.
4.2.5. [bookmark: _Ref140166952]reikalauti, kad Rangovas pakeistų Rangovo personalą (ar Subrangovą), kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai. 
4.2.6. Statybos darbų dalį, kurios bandymų rezultatai yra neigiami, laikyti neatliktais Statybos darbais ir priimti likusius Statybos darbus, o Statybos darbų dalies, kurios bandymų rezultatai yra neigiami, atžvilgiu nutraukti Sutartį.
4.3. Užsakovo atsakomybei ir rizikai priskiriama Užsakovo naudojimasis bet kuria Darbų dalimi iki Darbų perdavimo Užsakovui dienos, išskyrus kaip gali būti numatyta pagal Sutartį.
4.4. Užsakovas atsako už tinkamą lėšų panaudojimą, Sutarties ir jos priedų pakeitimų įforminimą, papildomų darbų įvertinimą teisės aktų nustatyta tvarka, pagrįstumą ir pan.
4.5. Užsakovas yra atsakingas už tai, kad jo personalas bendradarbiautų su Rangovu.
4.6. Užsakovas, pastebėjęs galimai neblaivius ar apsvaigusius nuo psichiką veikiančių medžiagų Rangovo / Subrangovo darbininkus, turi teisę juos nušalinti ir neleisti jiems dirbti. Apie nušalinimą Užsakovas nedelsiant informuoja Rangovą.
4.7. Užsakovas turi kitas šioje Sutartyje bei Lietuvos Respublikoje galiojančiuose teisės aktuose numatytas teises.




5. RANGOVO TEISĖS, PAREIGOS IR ATSAKOMYBĖ

5.1. Rangovas privalo vykdyti ir užbaigti Darbus pagal Sutartį, vadovaudamasis Techninėje užduotyje numatyta Darbų apimtimi, techninėmis specifikacijomis ir brėžiniais, laikydamasis pateiktų Įkainoto veiklų sąrašo per Sutarties 6.1 punkte numatytą Darbų atlikimo terminą, Lietuvos Respublikoje galiojančių įstatymų, poįstatyminių aktų, normatyvinių statybos techninių dokumentų ir Statybos techninių reglamentų reikalavimų.
5.2. Rangovas savo sąskaita už Sutarties kainą ne vėliau kaip per 5 (penkias) darbo dienas nuo Sutarties įsigaliojimo dienos, bet ne vėliau kaip iki Statybos darbų pradžios Užsakovui turi pateikti Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo liudijimo (poliso) tinkamai patvirtintą kopiją bei draudimo įmokos apmokėjimą patvirtinančius dokumentus (jų kopijas), kaip numatyta Lietuvos Respublikos statybos įstatyme. Sutartyje numatyti statybos ir montavimo darbai privalo būti apdrausti maksimaliu turto atkuriamosios vertės draudimu nuo visų galimų rizikos atvejų. Privalomojo draudimo sutartis turi galioti nuo Darbų pradžios datos, ir turi galioti iki Statybos užbaigimo akto išdavimo. Draudimo sutartyje numatyta statybos darbų draudimui taikoma besąlyginė išskaita neturi būti didesnė nei 500,00 (penki šimtai) Eur. Rangovo civilinės atsakomybės draudimo suma turi būti ne turi būti ne mažesnė kaip nustatyta LR Statybos įstatyme. Už šiame punkte nurodytų dokumentų nepateikimą laiku Rangovui skaičiuojama 100 (šimto) Eur dydžio delspinigiai už kiekvieną pavėluotą kalendorinę dieną. Netesybos išskaičiuojamos iš Rangovui mokėtinos sumos.
5.3. [bookmark: _Hlk200921737]Rangovas per 5 (penkias) darbo dienas nuo Sutarties įsigaliojimo dienos, bet ne vėliau kaip iki Darbų pradžios, privalo pateikti Užsakovui įrodymą, kad Rangovas, vadovaujantis Lietuvos Respublikos statybos įstatymo 43 straipsniu ir kitais šią draudimo rūšį reglamentuojančiais teisės aktais, yra apdraudęs projektuotojo civilinę atsakomybę privalomuoju draudimu dėl netinkamai parengto Sutartyje numatyto Darbo projekto ir pateikti draudimo liudijimo (poliso) bei draudimo įmokos sumokėjimą patvirtinančio dokumento tinkamai patvirtintas kopijas. Privalomojo draudimo sutartis turi galioti nuo Darbų pradžios datos ir turi galioti iki Statybos užbaigimo akto išdavimo. Už šiame punkte nurodytų dokumentų nepateikimą laiku Rangovui skaičiuojama 100 (šimto) Eur dydžio delspinigiai už kiekvieną pavėluotą kalendorinę dieną. Delspinigiai išskaičiuojami iš Rangovui mokėtinos sumos.
5.4. Rangovas savo sąskaita privalo pratęsti (atnaujinti) privalomojo draudimo sutartis, nurodytas Sutarties 5.2 ir (ar) 5.3 punktuose, ir pateikti Užsakovui tai patvirtinančius dokumentus, pagal Sutarties 5.2 ir (ar) 5.3 punktuose nustatytus reikalavimus, jeigu jos pasibaigs anksčiau, nei bus išduotas  Statybos užbaigimo aktas, to nepadarius laiku taikomos Sutarties 5.2 ir (ar) 5.3 punktuose nustatytos netesybos. 
5.5. Rangovo draudimo sutarčių, nurodytų Sutarties 5.2 ir (ar) 5.3 punktuose, nepateikimas arba savalaikis nepratęsimas Užsakovui yra Sutarties pažeidimas, sudarantis pagrindą tiek Sutarčiai nutraukti, tiek sustabdyti Užsakovo įsipareigojimų ar Sutarties vykdymą.
5.6. Rangovas privalo parengti, pateikti derinimui Užsakovui ir Statinio statybos techniniam prižiūrėtojui sutarties sąlygas atitinkantį Darbų vykdymo grafiką ne vėliau kaip per 4 (keturias) darbo dienas nuo Sutarties įsigaliojimo dienos. Darbų vykdymo grafikas turi būti sudarytas numatant kuo tolygesnį Darbų atlikimo (finansine išraiška) išdėstymą, arba proporcingai mažėjantį intensyvumą Darbų atlikimo eigoje. Užsakovas ne vėliau kaip per 2 (dvi) darbo dienas nuo Darbų vykdymo grafiko pateikimo jam pritaria arba raštu pateikia pastabas Rangovui. Darbų vykdymo grafiko suderinimui skiriama ne daugiau kaip 8 (aštuonios) darbo dienos nuo Sutarties įsigaliojimo dienos. Už Darbų vykdymo grafiko nesuderinimą per maksimalų 8 (aštuonių) darbo dienų (įskaitant Užsakovo pastabų pateikimą) terminą, Rangovui skaičiuojama 100 (šimto) Eur dydžio delspinigiai už kiekvieną pavėluotą kalendorinę dieną, išskyrus atvejus, kai toks vėlavimas įvyksta dėl Užsakovo kaltės, kai Užsakovas per šiame punkte nustatytą terminą nesuderina Darbų vykdymo grafiko ar nepateikia jam pastabų. Delspinigiai išskaičiuojami iš Rangovui mokėtinos sumos.
5.7. Rangovas privalo užtikrinti, kad jis, Rangovo personalas ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis. Jei Sutarties vykdymo metu, Rangovas ketina keisti asmenis, kuriems Pirkimo dokumentuose buvo nurodyti kvalifikaciniai reikalavimai, tuomet būsimojo personalo kvalifikacija turi būti ne prastesnė, nei nurodyta Pirkimo dokumentuose. Apie ketinimą keisti tokius asmenis Rangovas informuoją Užsakovą prieš 7 (septynias) kalendorines dienas, kartu su pranešimu pateikdamas kvalifikaciją pagrindžiančius dokumentus, o Užsakovas prieš patvirtindamas tokį keitimą, įsitikina, siūlomas Rangovo personalas juos atitinka. Rangovui taikoma 1000 (vieno tūkstančio) Eur bauda už kiekvieną, nesilaikant šiame punkte nustatytų sąlygų, pasitelktą asmenį, surašant pažeidimo aktą. Bauda išskaičiuojama iš Rangovui mokėtinos sumos. Esant Užsakovo reikalavimui, Rangovas privalo pakeisti asmenį, kuris neatitinka Pirkimo dokumentuose nustatytiems kvalifikaciniams reikalavimams.
5.8. Rangovas yra atsakingas už visus savo ir Rangovo personalo veiksmus ir statybos darbų metodų tinkamumą, patikimumą, darbų saugą bei trečiųjų asmenų nepatekimą į Statybvietę visu Darbų vykdymo laikotarpiu.
5.9. Iki Darbų pradžios, iš Rangovo pasiūlyme nurodytų keliamus kvalifikacinius reikalavimus atitinkančių asmenų, Rangovas privalo paskirti Lietuvos Respublikos teisės aktų nustatyta tvarka atestuotą Statybos darbų vadovą, kuris privalo vykdyti pareigas numatytas STR 1.06.01:2016 „Statybos darbai. Statinio statybos priežiūra“ ir nedelsiant pranešti jo kontaktinius duomenis Užsakovui.
5.10. Sutarties vykdymui Rangovas gali pasitelkti Subrangovus. Rangovas įsipareigoja iki Sutarties vykdymo pradžios pranešti Užsakovui tuo metu žinomų Subrangovų pavadinimus, kontaktinius duomenis ir jų atstovus, taip pat įsipareigoja informuoti apie minėtos informacijos pasikeitimus visu Sutarties vykdymo metu (įskaitant informaciją apie naujus Subrangovus, kuriuos jis ketina pasitelkti vėliau). Sutarties vykdymo metu Rangovas gali šioje Sutartyje nustatyta tvarka pakeisti Subrangovus ar pasitelkti naujus, informuodamas apie tai Užsakovą prieš 15 (penkiolika) kalendorinių dienų.
5.11. Jei Pirkimo dokumentuose buvo nurodyti kvalifikaciniai reikalavimai Subrangovui, tuomet Rangovas kartu su Sutarties 5.10 papunktyje nurodytu pranešimu pateikia būsimojo Subrangovo kvalifikaciją pagrindžiančius dokumentus, o Užsakovas, prieš patvirtindamas tokį keitimą, įsitikina, kad būsimas Subrangovas juos atitinka. Įsitikinus Subrangovo tinkamumu, Užsakovas parengia susitarimą dėl Subrangovų pakeitimo ar pasitelkimo, kuris per 15 (penkiolika) kalendorinių dienų nuo Rangovo pranešimo ir kitų šiame punkte nurodytų dokumentų gavimo dienos pasirašomas Užsakovo ir Rangovo.
Jeigu Rangovo (įskaitant ir Subrangovus) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja, kad Sutartį vykdys tik tokią teisę turintys asmenys.
5.12. Rangovas yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.
Pasiūlyme nurodyti šie Subrangovai: [pavadinimai, kodai].
5.13. Rangovui nustatoma 1000 (vieno tūkstančio) Eur vertės bauda už kiekvieną Sutarties vykdymo metu pasitelktą, tačiau Sutartyje nustatyta tvarka neišviešintą Subrangovą ar kitą ūkio subjektą. Bauda išskaičiuojama iš Rangovui mokėtinos sumos. Esant Užsakovo reikalavimui, Rangovas privalo nutraukti sutartį su tuo Subrangovu ar nesinaudoti jo paslaugomis atliekant Darbus.
5.14. Rangovas patvirtina, kad yra gavęs visus būtinus duomenis, kuriuos Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kurie gali turėti įtakos Sutarties kainai arba Darbams. Turi būti laikoma, kad Sutartyje nurodyta kaina apima visus Rangovo sutartinius įsipareigojimus ir visa, kas būtina tinkamam Darbų vykdymui ir užbaigimui.
5.15. Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik Statybvietėje ir bet kokiose papildomose patalpose, kurias Užsakovas gali suteikti Rangovui kaip patalpas persirengimui, sandėliavimui ar administracinėms reikmėms.
5.16. Vykdydamas Darbus Rangovas privalo laikytis įstatymų ir normatyvinių statybos dokumentų nustatytų aplinkos apsaugos ir darbų saugumo reikalavimų. Už šių reikalavimų pažeidimą atsako Rangovas. 
5.17. Vykdydamas Darbus Rangovas privalo imtis visų būtinų aplinkos apsaugos priemonių (statybvietėje ir už jos ribų), kad sumažintų Darbų sukeliamą neigiamą poveikį aplinkai.
5.18. Atlikdamas Darbus (sertifikavimo sritis – bendrieji statybos darbai; specialieji statybos darbai: šildymo, vėdinimo ir oro kondicionavimo, vandentiekio ir nuotekų šalinimo, procesų valdymo ir automatizavimo, apsauginės signalizacijos ir gaisrinės saugos, elektros inžinerinių sistemų įrengimas) Rangovas privalo taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais. Atitiktį reikalavimui patvirtintas sertifikatas (ar kiti lygiaverčiai dokumentai) turi galioti iki Galutinio atliktų darbų akto pasirašymo dienos. Rangovas Užsakovo prašymu privalo pateikti sertifikatą (ar kitus lygiaverčius dokumentus). 
5.19. Rangovas privalo užtikrinti (Darbo projekte ir statybos metu), kad statyboje naudojamos statybinės medžiagos (mediena ir jos produktai, dažai, termoizoliacinės medžiagos, gipso plokštės, plytelės, langai, stoglangiai ir išorinės įstiklintos durys (kiek tai aktualu pagal Projektą)) atitiktų minimalius aplinkos apsaugos kriterijus, nustatytus Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (2022 m. gruodžio 13 d. įsakymo Nr. D1-401 redakcija), 2 priedo XIII skyriuje „Statybinės medžiagos“ ir kad kiti su pastato projektu susiję produktai atitiktų jiems taikomus minimalius aplinkos apsaugos kriterijus (XIV skyrius „Patalpų apšvietimas“; XV skyrius „Vandens maišytuvai ir dušai“; XVI skyrius „Vandens šildytuvai“). Visos statybinės medžiagos ir kiti su statinio projektu susiję produktai iki darbų vykdymo pradžios turi būti suderinti su Statinio statybos techniniam prižiūrėtojui ir Užsakovu. Rangovas Statinio statybos techniniam prižiūrėtojui ir Užsakovui pateikia numatomų panaudoti statybinių medžiagų ir kitų su Statinio projektu susijusių produktų gamintojų parengtus aprašymus ar medžiagų (produktų) eksploatacinių savybių deklaracijas (kur pateikiami techniniai parametrai ir savybės), ar sertifikatų arba atitikties deklaracijų (jei taikoma) kopijas ar kitus dokumentus. Galimi atitiktį žaliojo pirkimo reikalavimams įrodantys dokumentai, jeigu prie produktų minimalių aplinkos apsaugos kriterijų nenurodyta kitaip:
5.19.1. gamintojo ir (ar) tiekėjo techniniai dokumentai, gamintojo ir (ar) importuotojo, ir (ar) tiekėjo rašytinis patvirtinimas, saugos duomenų lapas, gamintojo bandymų ataskaita, protokolas, gamintojo ir (ar) tiekėjo deklaracija (pateikiant objektyvius įrodymus), aplinkosauginė produkto deklaracija, įrangos aprašymas, instrukcija ar skaičiavimai, pripažintos įstaigos arba paskelbtosios (notifikuotos) institucijos atlikto bandymo protokolas, priemonių ir (ar) produktų, kurie bus naudojami atlikti paslaugą ar darbą, sąrašas ir dokumentai, įrodantys, kad priemonės ir (ar) produktai atitinka nustatytus reikalavimus, arba kiti lygiaverčiai įrodymai.
5.19.2.  nepriklausomos šalies išduotas sertifikatas ar kitas lygiavertis dokumentas, kuriuo įrodoma atitiktis taikomiems standartams.
5.20. Rangovui pažeidus Sutarties 5.18 ir (ar) 5.19 punkte nustatytus reikalavimus, Rangovas privalo sumokėti Užsakovui 2 000 (dviejų tūkstančių) Eur dydžio baudą už kiekvieną pažeidimo atvejį ir neatlygintinai ištaisyti visus nustatytus pažeidimus. Bauda išskaičiuojama iš Rangovui mokėtinos sumos.
5.21. Rangovas privalo savo sąskaita pašalinti iš Statybvietės visas statybines atliekas ir šiukšles. Užsakovo reikalavimu pateikti dokumentų originalus, patvirtinančius statybinių atliekų ir šiukšlių išvežimą ir pridavimą atliekų tvarkytojui;
5.22. Rangovas privalo sandėliuoti arba išvežti perteklines Medžiagas ir nereikalingus Rangovo įrengimus;
5.23. Rangovas privalo valyti ir prižiūrėti patekimo į Statybvietę kelius ir aplinką nuo šiukšlių, dulkių ar kitų teršalų. Statybvietė ir visos tokios patekimui į Statybvietę naudojamos patalpos bei keliai turi būti švarūs, saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių patalpų ar kelių remontą, kurio gali prireikti dėl Rangovo veiksmų;
5.24. Rangovas privalo tvarkyti statybos vykdymo dokumentaciją, pildyti elektroninį Darbų žurnalą, Užsakovo pageidavimu, parengti ir pateikti pagal norminius teisės aktus neprivalomą, tačiau Užsakovo vertinimu sėkmingam patalpų eksploatavimui reikalingą, dokumentaciją, pagal Užsakovo pareikalavimą pateikti Darbų žurnalą ar kitą dokumentaciją susipažinimui.
5.25. Rangovas privalo vadovautis Statybinių atliekų tvarkymo taisyklėmis, patvirtintomis Lietuvos Respublikos aplinkos ministro 2006 m. gruodžio 29 d. įsakymu Nr. D1-637 „Dėl statybinių atliekų tvarkymo taisyklių patvirtinimo“ (toliau – Taisyklės). Rangovas yra atsakingas už Taisyklėse nustatytų reikalavimų laikymąsi ir, pažeidęs Taisyklių reikalavimus, atsako Lietuvos Respublikos įstatymų nustatyta tvarka.
5.26. Rangovui Darbams vykdyti gali būti suteikta teisė naudotis tokiu elektros ir vandens kiekiu, kokį saugiai, be neigiamos įtakos Užsakovui galima gauti Statybvietėje ar šalia jos. Rangovas privalo įrengti apskaitos prietaisus ir apmokėti Užsakovui už sunaudotą vandenį bei elektrą kainomis, kurias Užsakovas moka energetinių išteklių tiekimo įmonėms.
5.27. Rangovas privalo naudoti tik Darbų vykdymui ir naudojimo sąlygoms tinkamą Įrangą ir Medžiagas pagal Techninėje užduotyje nurodytus reikalavimus. Darbams turi būti naudojamos tik naujos, Lietuvos Respublikos teisės aktų nustatyta tvarka sertifikuotos medžiagos įrenginiai, gaminiai ir įranga, atitinkanti jiems privalomus Lietuvos Respublikos ir Europos Sąjungos standartus ir normas. Užsakovo reikalavimu Rangovas privalo pateikti sunaudotų medžiagų, įrenginių, gaminių, įrangos dokumentaciją.
5.28. Rangovas visas Darbų atlikimo metu naudojamas Medžiagas, gaminius, Įrangą, technologinius Darbų atlikimo sprendinius prieš jų naudojimą ir/ar atlikimą privalo suderinti su Užsakovu. Rangovas apdailinių medžiagų ir prietaisų parinkimui pateikia ne mažiau 4-ių gamintojų po 2 kolekcijas. Rangovui nesilaikant šio įpareigojimo Užsakovas turi teisę nemokėti už šių Medžiagų, gaminių, Įrangos, technologinių Darbų atlikimo sprendinių naudojimą ir/ar vykdymą bei reikalauti juos pakeisti.
5.29. Rangovas, prieš paslėpdamas ar uždengdamas kurias nors konstrukcijas ar statybos darbus, privalo pranešti Statinio statybos techniniam prižiūrėtojui ir Užsakovui, kuris patikrina, apžiūri ir, esant reikalingumui, priima bandymų rezultatus. Jeigu Rangovas paslepia konstrukcijas ar statybos darbus apie tai raštu nepranešęs Statinio statybos techniniam prižiūrėtojui ir Užsakovui, tai, Statinio statybos techniniam prižiūrėtojui ir Užsakovui pareikalavus, Rangovas savo sąskaita privalo tą Darbą atidengti patikrinimui ir po patikrinimo tą užtaisyti.
5.30. Rangovas privalo apsirūpinti visais prietaisais, įrengimais, instrumentais, darbo jėga, medžiagomis ir kvalifikuotais darbuotojais bei pateikti visus Darbų įvykdymo dokumentus (išpildomieji atliktų Darbų brėžiniai, geodezinės nuotraukos bei kiti dokumentai pateikiami Statinio statybos techniniam prižiūrėtojui prieš atliekant bandymus), eksploatacijos ir priežiūros instrukcijas, geologinių tyrimų ataskaitą, kurie reikalingi bet kokių Darbų dalių bandymams atlikti. Rangovas privalo pranešti Statinio statybos techniniam prižiūrėtojui apie bet kokius numatomus atlikti bandymus ne vėliau kaip prieš 3 (tris) darbo dienas. Bandymai laikomi atliktais, kai jų rezultatus patvirtina Statinio statybos techninis prižiūrėtojas ir Užsakovas. Rangovas privalo į bandymus kviesti dalyvauti Užsakovą ir Statinio statybos techninį prižiūrėtoją.
5.31. Jeigu, atlikus patikrinimą, matavimą ar bandymus, nustatoma, kad kokia nors Įranga, Medžiagos arba Darbų kokybė yra su trūkumais, defektais arba kaip kitaip neatitinka Sutarties, tai Statinio statybos techninis prižiūrėtojas ar Užsakovas gali uždrausti naudotis Įranga, Medžiagomis arba vykdyti Darbų kokybės neatitinkančius Darbus atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo ištaisyti trūkumus, defektus, Medžiagas ar Įrangą, kad šie atitiktų Sutartį. 
5.32. . Rangovas privalo atlyginti Užsakovo nuostolius ir apsaugoti Užsakovą nuo visų pretenzijų, kompensacijų susijusių su:
5.32.1. bet kurio asmens sužalojimu, negalavimu, liga ar mirtimi, kylančius arba atsiradusius dėl Rangovo veikos vykdant Darbus, taisant defektus Darbų vykdymo metu ir garantinio laikotarpio metu;
5.32.2. bet kurios nuosavybės (kitos nei Darbai) nuostoliais, praradimais, susijusiais arba atsiradusiais dėl Rangovo arba jo personalo veiksmų, aplaidumo, tyčinio veiksmo, neveikimo ar Sutarties pažeidimo.
5.33. Rangovas privalo sudaryti sąlygas Užsakovo atstovams bei Statinio statybos techniniam prižiūrėtojui lankytis Statybvietėje bei susipažinti su visa Darbų dokumentacija.
5.34. Rangovas privalo prisiimti visą atsakomybę už Darbus nuo Darbų pradžios iki Sutartyje nustatyta tvarka bus sudarytas ir pasirašytas Statybos užbaigimo aktas. Jeigu Darbams, Medžiagoms ar Įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai, Medžiagos ar Įranga atitiktų Sutartį.
5.35. Rangovo pateikiamos eksploatacijos ir priežiūros instrukcijos lietuvių kalba turi būti pakankamai išsamios, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti Įrangą. Instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti minėtos įrangos techniniai pasai.
5.36. Rangovas turi imtis visų priemonių, kad nekiltų ar nesitęstų situacija, galinti pakenkti nešališkam ir objektyviam Sutarties vykdymui. Galimi interesų konflikto šaltiniai – bendri ekonominiai ar profesiniai interesai, giminystės ar draugystės ryšiai ar kitos sąsajos ir bendri interesai. Apie bet kokį galimą Rangovo interesų konfliktą, kilusį vykdant Sutartį, turi būti nedelsiant raštu pranešta Užsakovui.
5.37. Jei Rangovas veikia jungtinės veiklos (partnerystės) pagrindu, visi jungtinės veiklos partneriai solidariai yra atsakingi už sutarties nuostatų vykdymą pagal Sutartį ir kitus teisės aktus. Rangovas privalo paskirti vieną iš partnerių atstovauti santykiuose su Užsakovu.
5.38. Užsakovas įgalioja Rangovą užtikrinti, kad Statybvietėje esantys asmenys būtų identifikuoti Lietuvos Respublikos statybos įstatymo 221 straipsnyje nustatyta tvarka.
5.39. Rangovas yra atsakingas už Statybvietėje esančių asmenų indentifikavimą Lietuvos Respublikos statybos įstatymo 221 straipsnyje nustatyta tvarka ir už šios pareigos nevykdymą atsako Lietuvos Respublikos statybos įstatymo ir Lietuvos Respublikos administracinių nusižengimų kodekso nustatyta tvarka. Rangovas privalo užtikrinti ir kontroliuoti, kad:  
5.39.1. Statybvietėje Darbus atliekantys asmenys, nurodyti Lietuvos Respublikos valstybinio socialinio draudimo įstatymo 151 straipsnio 1 dalyje, turėtų galiojantį Valstybinio socialinio draudimo įstatymo (toliau – VSDĮ) 151 straipsnyje nustatyta tvarka suformuotą skaidriai dirbančio asmens identifikavimo kodą (toliau – Kodas), o tais atvejais, kai jiems Kodas negali būti suformuotas, privalo turėti Kode užšifruojamus duomenis, nurodytus VSDĮ 151 straipsnio 8 dalyje, pagrindžiančius dokumentus  ir pateikti jį (juos) patikrinimą atliekančioms institucijoms Lietuvos Respublikos statybos įstatyme nustatytais atvejais ir tvarka ar Užsakovui.
5.39.2. Sutarties 5.39.1 punkte nenurodyti asmenys prieš patenkant į Statybvietę būtų užregistruoti Rangovo nustatyta tvarka, nurodant atvykimo į Statybvietę pradžios laiką ir priežastį bei turėtų  Rangovo nustatytą identifikavimo priemonę ir pateiktų ją patikrinimą atliekančioms institucijoms Lietuvos Respublikos statybos įstatyme nustatytais atvejais ir tvarka ar Užsakovui.
5.40. Rangovas įsipareigoja Statybos darbų vietoje paskirti už darbuotojų saugą atsakingą asmenį.
5.41. Rangovas įsipareigoja paskirti statinio statybos saugos ir sveikatos koordinatorių pagal Darboviečių įrengimo statybvietėse nuostatų, patvirtintų Lietuvos Respublikos socialinės apsaugos ir darbo ministro ir Lietuvos Respublikos aplinkos ministro 2008 m. sausio 15 d. įsakymu Nr. A1-22/D1-34 (galiojanti aktuali redakcija), reikalavimus, tais atvejais, kai Rangovas Darbų vykdymo metu Statybvietėje pasitelkia Subrangovus. Tokį įsipareigojimą perduodama šia Sutartimi Rangovas turi užtikrinti per visą Sutarties galiojimą be atskiro Užsakovo ir (ar) reikalavimo.
5.42. Rangovas įsipareigoja parengti Darbo projektą ir Darbus atlikti vadovaujantis Technine specifikacija bei laikantis Lietuvos Respublikos galiojančių įstatymų, poįstatyminių teisės aktų, normatyvinių statybos techninių dokumentų, statybos techninių reglamentų reikalavimų.
5.43. [bookmark: _Hlk197423530]Rangovas įsipareigoja, kad Darbo projektą rengs kvalifikuoti Rangovo projektuotojai, inžinieriai, turintys atitinkamą galiojantį kvalifikacijos atestatą. Rangovo parengtas Darbo projektas (ar jo dalis) turi būti pateiktas Statinio projekto vykdymo priežiūros vadovui ir Užsakovui patvirtinti, kurie, ne vėliau kaip per 10 darbo dienų turi:
5.43.1. pranešti Rangovui, kad Darbo projektas (ar jo dalis) patvirtintas, arba
5.43.2. . pranešti, kad Darbo projektas (ar jo dalis) neatitinka Sutarties (ir nurodyti, kas neatitinka). Netinkami sprendiniai per 15 kalendorinių dienų turi būti Rangovo ir Rangovo sąskaita ištaisyti ir pateikti pakartotinai peržiūrai ir patvirtinimui. Jei po pakartotinės peržiūros Darbo projektas (ar jo dalis) nepatvirtinamas, nuo atmetimo momento gali būti taikomos sankcijos numatytos Sutarties 6.4 punkte, jei suėję terminai Darbo projekto parengimui.
5.44. Jeigu per Sutarties 5.43 punkte nustatytus terminus Statinio projekto vykdymo priežiūros vadovas ir Užsakovas nepatvirtinta Darbo projekto (ar jo dalies ) ar nepateikia pastabų, kad Darbo projektas (ar jo dalis) neatitinka Sutarties, Rangovas turi teisę prašyti Darbų atlikimo termino pratęsimo, tačiau ne ilgesniam laikotarpiui nei buvo vėluojama per nustatytą terminą patvirtinti Darbo projektą (ar jo dalį) ar pateikti pastabas.
5.45. Rangovas privalo pataisyti Darbo projekto konstrukcinės dalies sprendinius pagal ekspertizės pateiktas pastabas per 15 kalendorinių dienų.
5.46. Rangovas privalo laikytis teisės aktuose numatytų reikalavimų statybos darbų pradžios ir pabaigos laiko nustatymui.
5.47. Rangovas prieš pradėdamas atlikti Darbus, privalo gauti visus Darbams atlikti reikiamus leidimus, sutikimus, pažymas, pažymėjimus, licencijas ir suderinimus – tiek iš Užsakovo, tiek iš trečiųjų asmenų bei institucijų ir įstaigų (įskaitant, bet neapsiribojant leidimus atlikti Darbus apsauginėse zonose (elektros tinklų, ryšių linijų, magistralinių vamzdynų), gatvių važiuojamoje dalyje, eksploatuojamuose kelių ruožuose, nutiestų požeminių komunikacijų vietose ir kt.). Rangovas taip pat įsipareigoja apie Darbus informuoti reikiamas tarnybas, žinybas, kitas institucijas, jeigu tai būtina padaryti pagal teisės aktus arba kitus imperatyvius dokumentus ir pateikti visus reikiamus dokumentus, tai pat pateikti pranešimą apie Statybos pradžią (kai jis privalomas) ir su juo pateikti visus Lietuvos Respublikos Statybos įstatymo 27² straipsnio 5 dalyje nurodytus privalomus dokumentus ir informaciją. Jei šiame punkte nustatytų veiksmų atlikimui ar dokumentų gavimui, Rangovui reikalingas įgaliojimas veikti Užsakovo vardu, Užsakovas jį suteikia nedelsdamas po Rangovo raštiško prašymo gavimo.
5.48. Rangovas privalo informuoti Užsakovą apie Darbų vykdymui reikalingą Užsakovo dokumentą. 
5.49. [bookmark: _Hlk201223293]Rangovas privalo parengti ir su Užsakovu suderinti Rangovo dokumentą, kuris yra reikalingas Darbų atlikimui, iki Darbų, kurie turi būti atliekami vadovaujantis tuo Rangovo dokumentu, pradžios, numatytos Darbų vykdymo grafike. Rangovas negali vykdyti Darbų neturėdamas su Užsakovu suderinto Rangovo dokumento, kuriuo vadovaujantis turi būti vykdomi tie Darbai. Už kiekvieną šio punkto pažeidimą Rangovas privalo sumokėti 10 000 (dešimt tūkstančių) Eur dydžio baudą. Bauda išskaičiuojama iš Rangovui mokėtinos sumos.
5.50. [bookmark: _Ref90573988]Rangovas privalo parengti atitinkamą Darbo projekto dalį ir Sutartyje nustatyta tvarka gauti Užsakovo patvirtinimą iki atitinkamų Statybos darbų, suprojektuotų toje Darbo projekto dalyje, vykdymo pradžios. Šio punkto pažeidimo atveju taikomas 5.49 punkte numatyta bauda.
5.51. Rangovas privalo užtikrinti, kad Sutarties vykdymo metu Rangovo (įskaitant subrangovų ir (ar) kitų ūkio subjektų, kurių pajėgumais Rangovas remiasi) naudojamos medžiagos, prekės (įranga) ir darbai nekels grėsmės nacionaliniam saugumui – vadovaujantis Lietuvos Respublikos viešųjų pirkimų įstatymo (toliau – VPĮ) 37 straipsnio 9 dalies 1 punktu, prekių (įrangos) bei medžiagų gamintojas ar jį kontroliuojantis asmuo nėra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.
5.52. Rangovas patvirtina, kad iki pasirašant Sutartį tinkamai ir išsamiai išanalizavo Užsakovo pateiktą Techninę užduotį, taip pat kitą Užsakovo pateiktą ir paties Rangovo surinktą dokumentaciją, Statybvietę ir visas kitas Darbų atžvilgiu svarbias sąlygas bei aplinkybes ir kad tokios informacijos pakanka, kad Rangovas laiku, tinkamai ir kokybiškai, neviršydamas Sutartyje nurodytų terminų, parengtų ir suderintų su Užsakovu Darbo projektą, įvykdytų Darbus ir Sutartį už Sutarties kainą. Rangovas patvirtina, kad Techninėje užduotyje esantys sprendiniai yra pakankamo detalumo, kad Rangovas galėtų apskaičiuoti Sutarties kainą ir už ją įvykdyti šią Sutartį. Rangovas prisiima visišką atsakomybę už tinkamą Techninės užduoties, įskaitant bet kokių neaiškumų, netikslumų, neatitikimų ir/ar galimų klaidų bei jų įtakos Sutarties kainai, įvertinimą, todėl Rangovas neturi teisės reikalauti Užsakovo padidinti Sutarties kainą arba pratęsti Darbų terminą dėl Techninio užduoties neaiškumų, netikslumų, neatitikimų ir/ar klaidų, kuriuos galėjo išanalizuoti iki Sutarties pasirašymo.
5.53. Visas statybos užbaigimo procedūras, vadovaudamasis statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ nustatyta tvarka pagal Užsakovo suteiktus įgaliojimus savo lėšomis atlieka Rangovas (komisijų organizavimas, reikiamų dokumentų pasirašymas, pateikimas, statinio/-ių įregistravimas, statinio (dalies) ekspertizės organizavimas (jei reikalinga) ir t.t.). Statybos užbaigimas atliekamas Rangovo sąskaita, Rangovas apmoka visas būtinas išlaidas (įskaitant, bet neapsiribojant, statinio (dalies) ekspertizės rangovo (jei reikalinga), statinio projekto (jo dalies) ekspertizės rangovo išlaidas (jei reikalinga)).
5.54.  Rangovas privalo užsakyti ir apmokėti: požeminių inžinerinių tinklų ir žemės sklypo su statiniais geodezines nuotraukas (jei reikalinga), statinių kadastro duomenų bylas su registracija VĮ „Registrų centras“, pastato energetinio naudingumo sertifikatą, visus laboratorinius tyrimus, kitus dokumentus (vadovaujantis STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ V skyriaus antruoju skirsniu ir STR 1.05.01:2017 10 priedu), reikalingus Statybos užbaigimo procedūroms vykdyti. 
[bookmark: _1302m92][bookmark: _3mzq4wv][bookmark: _2250f4o] 
6. [bookmark: _Hlk200729385]DARBŲ ATLIKIMO TERMINAI, VĖLAVIMAS, SUSTABDYMAS, PASPARTINIMAS

6.1. [bookmark: _Hlk200466448]Visi Darbai turi būti atlikti ne vėliau kaip per 14 (keturiolika) mėnesių nuo Sutarties įsigaliojimo dienos. Rangovas iki atlikimo termino pabaigos privalo atlikti visus Darbus:
6.1.1. Suteikti projektavimo paslaugas, t. y. parengti Techniniame projekte numatytų statybos darbų Darbo projektą;
6.1.2. vadovaujantis Techniniu projektu bei jo pagrindu parengtu Darbo projektu, atlikti Statybos darbus;
6.1.3. atlikti baigiamuosius bandymus, jeigu tokie privalomi, apmokyti Užsakovo personalą; 
6.1.4. suteikti kitas paslaugas: kadastrinių matavimų atlikimas, vykdymo dokumentacijos, kadastrinių matavimo bylų parengimas, žemės sklypo duomenų atnaujinimas ir suderinimas su VĮ „Registrų centras“, ir kitos paslaugos, reikalingos statybos užbaigimo procedūroms pradėti ir užbaigti bei įregistruoti teisės aktų numatyta tvarka, ir kitos paslaugos, kurias pagal Sutartį ir (ar) Techninę užduotį privalo atlikti Rangovas;
6.1.5. įvykdyti Statybos darbų užbaigimo procedūrą gaunat Statybos užbaigimo aktą, užbaigus Statybos užbaigimo procedūrą VĮ „Registrų centras“ įregistruoti atnaujintą statinio kadastro duomenų  bylą.
6.2. Griežtai nustatyti Darbų atlikimo terminai:
6.2.1. visas Darbo projektas, įskaitant taisymus pagal konstrukcijų dalies ekspertizės pastabas, privalo būti parengtas ir suderintas su Užsakovu ne ilgiau kaip per 90 kalendorinių dienų nuo Sutarties įsigaliojimo dienos. 
6.2.2. Statybos darbų technologijos (vykdymo) projektas turi būti parengtas ir suderintas per 30 kalendorinių dienų nuo Sutarties įsigaliojimo dienos, bet ne vėliau kaip iki Statybos darbų pradžios. 
6.2.3. Statybos darbai turi būti atlikti ne vėliau kaip per 11 (vienuolika) mėnesių nuo Statybvietės (ar jos dalies) perdavimo dienos. Statybos darbų vykdymas numatytas 2 (dviem) etapais:
6.2.3.1. I etapo Statybos darbai, t. y. Įkainotų veiklų sąrašo eilutėse Nr. 1.1; 1.2; 2.1; 2.2; 2.3; 2.4; 3.1; 3.2; 3.3; 3.4; 3.5; 3.6; 3.7; 3.8; 3.9; 4.1; 4.2; 4.3; 4.4; 4.5; 4.6; 4.7; 4.8; 4.9; 4.10; 4.11; 4.12; 4.13; 4,15; 5.1; 5.2; 6.1; 6.2; 6.3; 6.4; 6.5; 7.1; 7.2; 7.3; 7.4; 7.5; 8,1; 8.4; 9.1; 9.2; 9.3; 9.4; 9.5; 10.1; 10.2; 11.1; 11.2; 11.3; 11.4; 11.5; 11.6; 12.1; 12.2; 12.3; 12.5; 12.6; 13.1; 14.1; 15.1; 15.2; 15.3; 16.1 ir 18 nurodyti Darbai, privalo būti atlikti ne vėliau kaip iki 2026-05-30. Šio etapo Darbų atlikimo termino pažeidimas laikomas esminės Sutarties sąlygos pažeidimu, už kurį numatyta atsakomybė Sutarties 6.4.4. punkte;
6.2.3.2.  II etapo Statybos darbai, t. y. Įkainotų veiklų sąrašo eilutėse Nr. 1.3; 1.4; 1.5; 4.14; 8.2; 8.3; 12.4; 14.2; 17.1; 17.2; 17.3; 17.4; 17.5; 17.6 ir 19 nurodyti Darbai, privalo būti atlikti ne vėliau kaip per 11 (vienuolika ) mėnesių nuo Statybvietės (ar jos dalies) perdavimo dienos. Šio etapo Darbų atlikimo termino pažeidimas daugiau kaip 30 kalendorinių dienų laikomas esminės Sutarties sąlygos pažeidimu, už kurį numatyta atsakomybė Sutarties 6.4.5.2 punkte.
6.2.4. Kitos paslaugos: kadastrinių matavimų atlikimas, vykdymo dokumentacijos, kadastrinių matavimo bylų parengimas, žemės sklypo duomenų atnaujinimas ir suderinimas su VĮ „Registrų centras“, ir kitos paslaugos, reikalingos statybos užbaigimo procedūroms pradėti ir užbaigti bei įregistruoti teisės aktų numatyta tvarka, ir kitos paslaugos, kurias pagal Sutartį ir (ar) Techninę užduotį privalo atlikti Rangovas, privalo būti atliktos ne vėliau kaip iki Statybos užbaigimo akto išdavimo dienos. 
6.2.5. Statybos užbaigimo procedūra privalo būti užbaigta gaunant Statybos užbaigimo aktą ir kadastrinės bylos įregistruotos VĮ „Registrų centras“ per 2 mėnesius nuo Statybos darbų perdavimo-priėmimo akto pasirašymo dienos, bet ne vėliau kaip per 14 (keturiolika) mėnesių nuo Sutarties įsigaliojimo dienos. 
6.3. Rangovas Darbus vykdo pagal pateiktą Techninę užduotį, Įkainotą veiklų sąrašą ir Darbų vykdymo grafiką. Darbų vykdymo metu, atsižvelgiant į Sutartyje numatytus atvejus, Darbų vykdymo grafikas gali būti keičiamas Užsakovo ir Rangovo atskiru susitarimu tik tuo atveju, jeigu toks pakeitimas neturės įtakos finansavimo sąlygoms ir šaltiniui.
6.4. Jei Rangovas neįvykdo Darbų Sutarties 6.2 punkte nustatytais terminais ir nepateikia Užsakovui objektyvių ir pagrįstų įrodymų, pateisinančių Darbų vėlavimą, Užsakovas be oficialaus įspėjimo ir nesumažindamas kitų savo teisių gynimo būdų, taiko tokio dydžio netesybas šia tvarka:
6.4.1. laikotarpiu nuo kitos dienos po to, kai Darbai turėjo būti atlikti, iki 15 (penkioliktos) kalendorinės dienos – 0,005 proc. dydžio delspinigius nuo Pradinės sutarties vertės už kiekvieną termino praleidimo dieną iki įvykdymo dienos (Atliktų darbų akto / Statybos darbų perdavimo-priėmimo akto, Statybos užbaigimo akto / Galutinio atliktų darbų akto pasirašymo dienos (ši diena įskaitoma));
6.4.2. laikotarpiu nuo 15 (penkioliktos) kalendorinės dienos iki 30 kalendorinės dienos -0,01 proc. dydžio delspinigius nuo Pradinės sutarties vertės už kiekvieną termino praleidimo dieną iki įvykdymo dienos (Atliktų darbų akto / Statybos darbų perdavimo-priėmimo akto, Statybos užbaigimo akto / Galutinio atliktų darbų akto pasirašymo dienos (ši diena įskaitoma));
6.4.3. laikotarpiu nuo 30 (trisdešimtos) kalendorinės dienos iki įvykdymo dienos (Atliktų darbų akto pasirašymo dienos (ši diena įskaitoma)) - 0,02 proc. dydžio delspinigius nuo Pradinės sutarties vertės už kiekvieną termino praleidimo dieną iki įvykdymo dienos (Atliktų darbų akto / Statybos darbų perdavimo-priėmimo akto, Statybos užbaigimo akto / Galutinio atliktų darbų akto pasirašymo dienos (ši diena įskaitoma));
6.4.4. jei Rangovas neįvykdo I etapo Statybos darbų iki Sutarties 6.2.3.1 punkte nurodyto datos Rangovui taikoma 5 procentų dydžio bauda nuo Sutarties kainos su PVM.
6.4.5. jei Rangovas neįvykdo II etapo Statybos darbų iki Sutarties 6.2.3.2 punkte nurodyto termino:
6.4.5.1. laikotarpiu nuo kitos dienos iki 30 kalendorinės dienos - 0,02 proc. dydžio delspinigius nuo Pradinės sutarties vertės už kiekvieną termino praleidimo dieną iki įvykdymo dienos (Statybos darbų perdavimo-priėmimo akto pasirašymo dienos (ši diena įskaitoma));
6.4.5.2. jei Rangovas vėluoja daugiau nei 30 kalendorinių dienų Rangovui taikoma 5 procentų dydžio bauda nuo Sutarties kainos (su PVM).
6.4.6. Netesybos negali būti reikalaujamos, jei vėluojama dėl priežasčių objektyviai nepriklausančių nuo Rangovo.
6.5. Netesybas Užsakovas turi teisę, be atskiro įspėjimo, išskaičiuoti iš Rangovui mokėtinų sumų arba, jei Rangovui mokėtinų sumų nėra, kreiptis į Rangovą dėl delspinigių ar baudų sumokėjimo pagal Užsakovo pateiktą reikalavimą. Rangovas privalo sumokėti apskaičiuotus delspinigius ar baudas Užsakovui per 30 kalendorinių dienų.
6.6. Jei apskaičiuotos netesybos viršija 5 (penkis) procentus Sutarties kainos (su PVM) Užsakovas gali pasinaudoti Sutarties įvykdymo užtikrinimu.
6.7. [bookmark: _Hlk152167081]Darbų atlikimo kalendorinis grafikas ir Sutartimi nustatyti terminai gali būti pakoreguoti Sutartyje numatyta tvarka, tik dėl aplinkybių, kurios nepriklauso nuo Rangovo, taip pat dėl:
6.7.1. išskirtinai nepalankių gamtinių sąlygų, kurioms esant Darbai dėl jiems taikomo technologinio proceso negali būti vykdomi (taikoma Darbams, kurių kokybė priklauso nuo gamtinių sąlygų ir negali būti koreguojama techninėmis priemonėmis). Rangovas privalo nedelsiant raštu informuoti Užsakovą, kad dėl gamtinių sąlygų negali vykdyti Darbų, taip pat pagrįsti rašytiniais dokumentais, kad Darbai dėl taikomo technologinio proceso esant tokioms gamtinėms sąlygoms negali būti atliekami, bei pateikti Lietuvos hidrometeorologijos tarnybos pažymą apie faktines hidrometeorolines sąlygas;
6.7.2. pakeitimų, atliekamų vadovaujantis Sutarties 10 skyriaus nuostatomis, jei tai atitinka 6.3 papunkčio reikalavimus.
6.7.3. taip pat dėl Užsakovo veiksmų ar neveikimo, dėl kurių Rangovas negali vykdyti Darbų pagal patvirtintą grafiką. Šias aplinkybes Rangovas turi pagrįsti rašytiniais įrodymais.
6.7.4. bet kurių valstybės ar savivaldybės institucijai, įstaigai ar organizacijai, ar kitam subjektui teisės aktais priskirtų funkcijų nevykdymas per nustatytą (ar protingą) terminą;
6.7.5. vykdant Darbus paaiškėja aplinkybės, kurių šios Sutarties pasirašymo metu nebuvo galima pagrįstai numatyti;
6.7.6. dėl Užsakovo reikalavimo, kai Rangovas nesilaiko Darbų vykdymo grafiko.
6.8. Statybos darbų pabaiga pagal Sutartį bus laikomas momentas, kai bus užbaigti visi Sutartyje numatyti Statybos darbai, pasirašytas Statybos darbų perdavimo-priėmimo aktas (Statybos darbai gali būti priimami su neesminiais defektais, kuriuos pašalinti numatyta garantiniu laikotarpiu). 
6.9. Darbų pabaiga pagal Sutartį bus laikomas momentas, kai bus atliktos Statybos užbaigimo procedūros (gautas statybos užbaigimą patvirtinantis dokumentas) ir pasirašytas Darbų perdavimo-priėmimo aktas esant Sutarties 8.13 punkto sąlygoms.
6.10. [bookmark: _Ref88646751]Užsakovas, nurodydamas pagrįstą priežastį, gali bet kada raštu nurodyti Rangovui sustabdyti, o sustabdžius atnaujinti visų Darbų arba jų dalies vykdymą, išnykus Sutarties 6.11  ir (ar) 6.12 punktuose nurodytoms aplinkybėms. Jeigu toks sustabdymas yra ne dėl Rangovo kaltės, tai Darbų atlikimo terminas turi būti pratęsiami, tačiau ne ilgiau nei truko Darbų sustabdymas (t. y. po Darbų vykdymo atnaujinimo Rangovui turi būti suteiktas toks pat laikas Darbų užbaigimui, koks buvo likęs Darbų sustabdymo momentu).
6.11. [bookmark: _Ref88647527]Rangovas privalo nedelsdamas, bet ne vėliau negu per 2 darbo dienas, įspėti Užsakovą ir, kol gaus nurodymus, sustabdyti atitinkamus Darbus, kai paaiškėja, kad:
6.11.1. [bookmark: _Ref88647538]Užsakovo dokumentai, iš Užsakovo gauti statybos produktai ar įrenginiai arba kiti daiktai yra netinkami ar blogos kokybės;
6.11.2. [bookmark: _Hlk197423356][bookmark: _Ref88647549]Užsakovo, Statinio projekto vykdymo priežiūros vadovo arba Statinio statybos techninio prižiūrėtojo nurodymų Darbų atlikimo būdo laikymasis sudaro grėsmę atliekamų Darbų tinkamumui ar tvirtumui;
6.11.3. yra kitų nuo Rangovo nepriklausančių aplinkybių, sudarančių grėsmę atliekamų Darbų tinkamumui, tvirtumui ar Darbų saugumui arba lemiančių imperatyvių įstatymų pažeidimą.
6.12. Kitos priežastys, dėl kurių gali būti stabdomi Darbai, yra:
6.12.1. papildomi archeologiniai tyrinėjimai, kurie nebuvo numatyti, bet kuriuos būtina atlikti;
6.12.2. vėluojama perduoti dalį Statybvietės;
6.12.3. sustabdytas finansavimas arba trūksta finansavimo;
6.12.4. būtinas papildomas laikas įvykdyti papildomų darbų viešąjį pirkimą;
6.12.5. bet koks nenumatomas gamtos jėgų veikimas, kurio joks patyręs Rangovas nebūtų galėjęs tikėtis;
6.12.6. fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;
6.12.7. kitos aplinkybės, kurios nebuvo žinomos ir numatomos Pirkimo vykdymo metu ir su kuriomis susidurtų bet kuris Rangovas.
6.13. Tokio sustabdymo metu visus Darbus savo sąskaita Rangovas privalo prižiūrėti, sandėliuoti, saugoti nuo sugadinimo, praradimo arba žalos. Jei numatoma ilgesnė kaip 3 mėnesių visų Darbų (statinio statybos) sustabdymo trukmė, turi būti atliekami statinio konservavimo darbai, siekiant apsaugoti statinio konstrukcijas, inžinerines sistemas, inžinerinius tinklus bei įrenginius nuo žalingo atmosferinių veiksnių poveikio, užtikrinti žmonių saugą Statybvietėje ir išvengti aplinkos taršos (kaip numatyta STR 1.06.01:2016 „Statybos darbai. Statinio statybos priežiūra“ 5 priede).
6.14. [bookmark: _1kc7wiv][bookmark: _Ref88654350]. Jeigu Darbų vykdymas atsilieka nuo Darbų vykdymo grafiko ir (arba) esama Darbų vykdymo sparta yra per lėta, Rangovas privalo įgyvendinti Darbų paspartinimo priemones, skirtas panaikinti Darbų vėlavimą (pasitelkti daugiau Rangovo personalo, padidinti pamainų skaičių, taikyti kitokius darbo metodus, darbą pamainomis ir pan.). 
[bookmark: _4jpj0b3]
7. [bookmark: _Ref88653618]SUTARTIES ĮVYKDYMO UŽTIKRINIMAS, DARBŲ GARANTINIS TERMINAS

7.1. [bookmark: _Hlk200525716]Sutarties įvykdymas turi būti užtikrintas Lietuvos Respublikoje registruoto banko ar Europos Sąjungos valstybėje narėje ar kitoje užsienio valstybėje registruoto banko, kuris Lietuvos Respublikoje veikia įsteigęs filialą, išduota banko garantija arba Lietuvos Respublikoje registruotos draudimo bendrovės, Europos Sąjungos valstybėje narėje registruotos draudimo įmonės, kuri Lietuvos Respublikoje veikia įsteigusi filialą, atstovybę ar biurą, ar kitoje užsienio valstybėje registruotos draudimo įmonės, kuri Lietuvos Respublikoje veikia įsteigusi filialą, laidavimo raštu, pateikiant jį su laidavimo draudimo liudijimo originalu / ar pasirašytu elektroniniais parašais ir apmokėjimą įrodančiais dokumentais, arba piniginiu užstatu mokamu į Užsakovo sąskaitą. 
7.2. Kai sutarties įvykdymas užtikrinamas banko garantija, Sutarties įvykdymo užtikrinimas turi būti išduotas banko, kuris užtikrinimo išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį. Reitingą turi atitikti bankas, kuris išdavė užtikrinimą, arba patronuojanti įmonė, arba bendrovių grupė, kuriai jis priklauso. Rangovas Užsakovo prašymu privalo pateikti Užsakovui investicinio lygio reitingo įrodymus.
7.3. [bookmark: _Hlk200525760]Sutarties įvykdymo užtikrinimą (originalą) ir apmokėjimą įrodančius dokumentus (jeigu teikiamas draudimo bendrovės laidavimo raštas) Rangovas privalo pateikti ar piniginį užstatą pervesti Užsakovui ne vėliau kaip per 7 (septynias) darbo dienas nuo Sutarties pasirašymo. Jei Rangovas per šį laikotarpį Sutarties įvykdymo užtikrinimo nepateikia, laikoma, kad Rangovas atsisakė sudaryti Sutartį. Sutarties įvykdymo užtikrinimo vertė – 5 % (penki procentai) nuo Sutarties kainos (su PVM) – [įrašyti konkrečią sumą skaičiais ir žodžiais]. Sutarties įvykdymo užtikrinimas įsigalioja piniginio užstato gavimo dieną, banko garantijos teikiamo užtikrinimo arba draudimo bendrovės laidavimo rašto išdavimo dieną arba jame nurodytą vėlesnę dieną, tačiau ne vėliau, kaip jo pateikimo Užsakovui dieną. 
7.4. [bookmark: _Hlk200525836]Sutarties įvykdymo užtikrinimas pateikiamas ta pačia valiuta (eurais), kokia atliekami mokėjimai pagal šią Sutartį.
7.5. Sutarties įvykdymo užtikrinimas pateikiamas lietuvių kalba arba išverstas į lietuvių kalbą, arba sudaromas dviem kalbom, iš kurių viena - lietuvių kalba. Bet kuriuo atveju, esant nesutapimų tarp teksto skirtingomis kalbomis, pirmenybė teikiama tekstui lietuvių kalba.
7.6. [bookmark: _Hlk200526806]Sutarties įvykdymo užtikrinimu garantuojama, kad Užsakovui bus atlyginti nuostoliai, atsiradę Rangovui pažeidus Sutartį. Sutarties įvykdymo užtikrinimo suma laikoma minimaliais neįrodinėtinais Užsakovo nuostoliais dėl Rangovo Sutartimi prisiimtų įsipareigojimų nevykdymo arba netinkamo vykdymo. Jeigu Rangovas nevykdo savo įsipareigojimų pagal Sutartį arba juos vykdo netinkamai, Užsakovas įgyja teisę kreiptis į įstaigą, išdavusią Sutarties įvykdymo užtikrinimą, dėl sumokėjimo pagal Užsakovo pateiktą reikalavimą. Banko garantijos ar draudimo bendrovės laidavimo rašto pavyzdinės formos (Sutarties priedas Nr. 7 ir Nr. 8) Rangovui nėra privalomos. Pavyzdinėse formose numatyti minimalūs reikalavimai keliami Sutarties įvykdymo užtikrinimo apimčiai, todėl Rangovas pateikdamas banko garantiją ar draudimo bendrovės laidavimo raštą ne pagal pavyzdinę formą turi užtikrinti, kad jo pateiktas užtikrinimo dokumentas suteiktų ne siauresnės apimties Sutarties įvykdymo užtikrinimą. 
7.7. [bookmark: _Hlk200526939]Sutarties įvykdymo užtikrinimas turi galioti nepertraukiamai ir neatšaukiamai ne trumpiau kaip 14 (keturiolika) mėnesių nuo jo išdavimo dienos.
7.8. Jei Darbų vykdymo laikotarpis yra pratęsiamas, Darbai yra sustabdomi, arba Rangovas vėluoja užbaigti Darbus ir visais kitais atvejais, kai pagrįstai galima numatyti, kad iki Sutarties įvykdymo termino galiojimo pabaigos Darbai nebus perduoti Užsakovui Galutiniu atliktų darbų aktu, atitinkamai turi būti pratęstas ir Sutarties įvykdymo užtikrinimo galiojimo terminas: Sutarties įvykdymo užtikrinimas turi galioti ne trumpiau kaip iki Galutinio atliktų darbų akto pasirašymo dienos. Pratęsiant Sutarties įvykdymo užtikrinimo galiojimo terminą Sutarties įvykdymo užtikrinimo vertė nekinta ir yra 5 % (penki procentai) nuo Sutarties kainos (su PVM). 
7.9. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Užsakovas gali raštu pareikalauti Rangovo per 10 (dešimt) kalendorinių dienų pateikti naują užtikrinimą tokiomis pačiomis sąlygomis kaip ir ankstesnysis. Jei Rangovas nepateikia naujo užtikrinimo, Užsakovas turi teisę nutraukti Sutartį.
7.10. Jei Rangovas nevykdo savo sutartinių įsipareigojimų ar vykdo juos netinkamai, Užsakovas pareikalauja iš užtikrinimą išdavusio juridinio asmens sumokėti visą sumą ar jos dalį priklausomai nuo neįvykdytos Sutarties dalies vertės, kurią užtikrinimą išdavęs juridinis asmuo įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Užsakovas įspėja apie tai Rangovą, nurodydamas, dėl kokio pažeidimo pateikia šį reikalavimą. Garantas (laiduotojas) neturi teisės reikalauti, kad Užsakovas pagrįstų savo reikalavimą.
7.11. Jeigu, likus 14 (keturiolikai) kalendorinių dienų iki Sutarties įvykdymo užtikrinimo galiojimo termino pabaigos, nėra pasirašytas Galutinis atliktų darbų aktas, Rangovas nepratęsė užtikrinimo galiojimo termino ir (arba) nepateikė Užsakovui tą patvirtinančio dokumento likus 5 (penkioms) darbo dienoms iki Sutarties įvykdymo užtikrinimo galiojimo pabaigos, Užsakovas turi teisę pareikalauti sumokėti visą Sutarties įvykdymo užtikrinimo sumą, kad ją pasiliktų kaip Rangovo sutartinių įsipareigojimų įvykdymo užtikrinimą (užstatą) ir ja pasinaudotų, jeigu Rangovas tinkamai nevykdo savo sutartinių įsipareigojimų.
7.12. Rangovas privalo padidinti Sutarties įvykdymo užtikrinimo sumą, kad ji būtų ne mažesnė, negu 5 proc. nuo Sutarties kainos (su PVM), ir pateikti tai patvirtinančius dokumentus Užsakovui per 10 (dešimt) darbo dienų nuo Susitarimo, pagal kurį padidėja Sutarties kaina, sudarymo dienos. Rangovas privalo tokia pačia tvarka padidinti Sutarties įvykdymo užtikrinimo sumą kiekvieną kartą, kai padidėja Sutarties kaina. Rangovas turi teisę sumažinti Sutarties įvykdymo užtikrinimo sumą tuo atveju, jei sumažėja Sutarties kaina.
7.13. Sutarties įvykdymo užtikrinimas, gavus Rangovo rašytinį prašymą, grąžinamas Rangovui per 10 (dešimt) darbo dienų nuo prašymo gavimo dienos, jeigu jis laiku ir tinkamai įvykdė visus įsipareigojimus pagal Sutartį ir yra pasirašytas Galutinis atliktų darbų aktas arba Sutarties įvykdymo užtikrinimas tapo nebereikalingas dėl kitų priežasčių. 
7.14. Atliktų Darbų garantinis terminas pradedamas skaičiuoti nuo Statybos darbų perdavimo-priėmimo akto sudarymo ir pasirašymo dienos. Šis terminas negali būti trumpesnis kaip 5 (penki) metai, paslėptų statinio elementų (konstrukcijų, vamzdynų ir kt.) – 10 (dešimt) metų, o jeigu šiuose elementuose buvo nustatyta tyčia paslėptų defektų – 20 metų. 
7.15. Rangovas ne vėliau kaip per 3 darbo dienas nuo Statybos darbų perdavimo-priėmimo akto sudarymo ir pasirašymo dienos privalo pateikti su Užsakovu raštu suderintą dokumentą, kuriuo užtikrinamas garantinio laikotarpio prievolių įvykdymas, atitinkantį Sutarties 11.7 punkto reikalavimus. 
7.16. Rangovas neatsako, jei defektai atsirado dėl netinkamos eksploatacijos, sugadinimo,  stichinių nelaimių.
7.17. Garantinis terminas yra suteikiamas bei apima visus Darbus, jiems panaudotas Medžiagas, Įrangą bei priemones, o taip pat visas jų sudėtines dalis. 
7.18. Panaudojus Sutarties įvykdymo užtikrinimą arba garantinio laikotarpio prievolių įvykdymo užtikrinimą, Rangovas ne vėliau kaip per 10 (dešimt) darbo dienų turi pateikti naują Sutarties įvykdymo užtikrinimo arba garantinio laikotarpio prievolių įvykdymo užtikrinimo dokumentą.
7.19. Rangovo Sutarties įvykdymo užtikrinimo ar garantinio laikotarpio prievolių įvykdymo dokumentų nepateikimas arba savalaikis nepratęsimas Užsakovui yra Sutarties pažeidimas, sudarantis pagrindą tiek Sutarčiai nutraukti, tiek sustabdyti Užsakovo įsipareigojimų ar Sutarties vykdymą.
[bookmark: _qbtyoq][bookmark: _2b6jogx][bookmark: _3abhhcj][bookmark: _1pgrrkc]
8. DARBŲ PERDAVIMAS–PRIĖMIMAS IR STATYBOS UŽBAIGIMAS

8.1. Rangovas, suderinęs su Užsakovu Darbo projektą, privalo pateikti Užsakovui Darbo projekto (atitinkamai kiekvieną jo dalį, jeigu Darbo projektas buvo rengiamas dalimis)  *.pdf ir *.adoc (jei perduodamas elektroniniais parašais pasirašytas projektas) versiją (failų ir katalogų pavadinimai bei struktūra formuojami pagal Darbo projekto dalis) su Užsakovu suderintu formatu (suderinta priimtina laikmena ar suteikiant Darbo projekto atsisiuntimo nuorodą) (Užsakovui (1 egz.), Statinio statybos techniniam prižiūrėtojui (1 egz.)). Darbo projektas pateikiamas pasirašytas jo rengėjų, vadovaujantis LR Statybos įstatymu. Užsakovui ir Statinio statybos techniniam prižiūrėtojui taip pat perduodamos parengtos darbinės failų versijos (*.dwg ir *.doc formatu) turi būti su visomis autorinėmis teisėmis naudoti statinio apimtyje bei neapribota galimybe juos redaguoti. Pilnai parengto Darbo projekto priėmimas atliekamas pasirašant perdavimo-priėmimo aktą. Rangovas, perduodamas Darbo projektą, maksimalia leistina įstatymuose numatyta apimtimi ir turiniu neatlygintinai perleidžia Užsakovui (įskaitant, bet neapsiribojant Užsakovo teise be atskiro Rangovo sutikimo naudoti jį savo nuožiūra, kopijuoti, perleisti tretiesiems asmenims) visas turtines teises į pagal šią Sutartį sukurtą kūrinį, t. y. Darbo projektą. Rangovas neturi teisės be atskiro rašytinio Užsakovo sutikimo perleisti Darbo projekto bet kuriam trečiajam asmeniui.
8.2. [bookmark: _Hlk152168422]Rangovas ne rečiau kaip 1 (vieną) kartą per mėnesį pateikia Užsakovui Atliktų darbų aktą, kuriame procentine išraiška nuo Įkainotų veiklų sąraše nurodytų Darbų grupių (etapų) fiksuojami atlikti Darbai. Užsakovas privalo apžiūrėti priduodamus atliktus Darbus ir pasirašyti aktą (su pastabomis ar be jų) arba motyvuotai nuo to atsisakyti ne vėliau kaip per 5 (penkias) darbo dienas. Jeigu patikrinimo metu nustatoma, kad atliktų Darbų apimtys neatitinka nurodytų Rangovo pateiktame akte arba Darbai atlikti su trūkumais, Rangovas privalo ištaisyti minėtą aktą. Pataisytą atliktų darbų aktą Rangovas privalo pateikti ne vėliau kaip per 3 (tris) darbo dienas nuo akto grąžinimo pataisymui datos. 
8.3. Statybos darbų priėmimo - perdavimo aktas / Atliktų darbų aktas pateikiamas Užsakovui pasirašymui tik suderinus jį su Statinio statybos techniniu prižiūrėtoju. Statybos darbų priėmimo - perdavimo aktas / Atliktų darbų aktas sudaromas 2 egzemplioriais (po vieną – Sutarties Šalims).
8.4. Atliktų darbų aktas yra skirtas įvertinti per ataskaitinį laikotarpį atliktų Darbų vertę atsiskaitymo tikslais ir jo sudarymas nereiškia, kad Užsakovas priėmė Darbus. Todėl Rangovas neturi teisės vienašališkai sudaryti Atliktų darbų akto. 
8.5. Atliktų darbų akto, nurodyto Sutarties 8.2 punkte, pasirašymas neatima galimybės iš Užsakovo pareikšti Rangovui pretenzijas dėl Darbų, nurodytų Atliktų darbų akte, kokybės ir kiekio (ar kitų trūkumų), pasirašant  Statybos darbų priėmimo – perdavimo aktą (tai yra Užsakovas turi LR CK 6.662 straipsnio 2 dalyje nustatytą  teisę reikalavimą dėl trūkumų pašalinimo pareikšti vėliau, po Atliktų darbų akto pasirašymo). 
8.6. Šalys aiškiai supranta ir patvirtina, kad Atliktų darbų akto, nurodyto Sutarties 8.2 punkte, pasirašymas nėra laikomas Darbų ar jų dalies perdavimu-priėmimu. Rangovas turi imtis visų įmanomų ir racionalių priemonių, apsaugant atliktų Darbų rezultatus nuo žalos. Statybos darbų rezultato – statinio ar jo dalies sugadinimo ar žuvimo, išskyrus dėl nenugalimos jėgos (force majeure) aplinkybių, rizika iki jo perdavimo Užsakovui Statybos darbų perdavimo-priėmimo aktu tenka Rangovui, nepriklausomai nuo to, ar Darbų kaina jam buvo visiškai ar dalinai sumokėta.
8.7. Jeigu bet kuriuo metu po Atliktų darbų akto sudarymo paaiškėja, kad į jį įtraukti Darbai buvo atlikti netinkamai, Užsakovas privalo nedelsdamas pateikti dėl jų pretenziją Rangovui. Tokiu atveju Užsakovas turi teisę sulaikyti mokėjimus Rangovui, atitinkančius tokių Darbų vertę, iki tol, kol Rangovas pašalins nustatytus defektus ir Šalys bei Statinio statybos techninis prižiūrėtojas tą patvirtins. 
8.8. Rangovas, užbaigęs Sutartyje numatytus visus Statybos darbus, bei, jeigu reikia, atlikęs baigiamuosius bandymus, ne vėliau kaip prieš 6 (šešias) kalendorines dienas raštu praneša Užsakovui ir Statinio statybos techniniam prižiūrėtojui apie numatomą Statybos darbų perdavimą, prašydamas organizuoti jų priėmimą. Rangovas turi pareigą inicijuoti ir organizuoti atliktų Statybos darbų perdavimą, juos pristatyti Užsakovui, kad jis galėtų susipažinti su tuo atlikimu, įvertinti ir priimti sprendimą, ar jie tinkamai atlikti, ar juos priimti. 
8.9. Statinio statybos techninis prižiūrėtojas, gavęs Rangovo prašymą pagal 8.8 punktą, per 5 (penkias) kalendorines dienas privalo:
8.9.1. kartu su Užsakovu atlikti bendrą Darbų apžiūrą ir patikrinimą, po kurio Statinio statybos techninis prižiūrėtojas parengia Rangovui Statybos darbų perdavimo – priėmimo aktą jame nurodydamas, kad Darbai buvo baigti pagal Sutartį kartu pridedant (jei reikia) defektų ir smulkių nebaigtų darbų, kurie neturės esminės įtakos naudojant Darbus pagal paskirtį, sąrašą. Tokiame sąraše turi būti nurodoma, iki kada nebaigti Darbai ar defektai turi būti pašalinti. Statybos darbų perdavimo – priėmimo aktą pasirašo Užsakovas, Rangovas ir Statinio statybos priežiūros vadovas;
arba
8.9.2. raštu atsisakyti perimti Darbus nurodant atsisakymo pagrindą ir nurodant Darbus, kuriuos Rangovas privalo atlikti, kad galėtų būti pasirašomas Statybos darbų perdavimo – priėmimo aktas bei pradėta Statybos užbaigimo procedūra. Minėtus darbus Rangovas atlieka per protingą ir technologiškai pagrįstą terminą, tačiau ne ilgiau kaip per 30 (trisdešimt) kalendorinių dienų.
8.10. Šalims pasirašius Statybos darbų perdavimo-priėmimo aktą, Rangovas organizuoja Statybos užbaigimo procedūrą.
8.11. Rangovas iki Statybos užbaigimą išdavimo dienos privalo pašalinti iš Statybvietės visus dar likusius Rangovo įrenginius, Medžiagų perteklių, šiukšles, laikinuosius statinius. Komisijos tikrinamas statinys turi būti švarus ir sutvarkytas. Rangovas privalo sudaryti Statinio statybos techniniam prižiūrėtojui, Užsakovui ir komisijai tinkamas darbo sąlygas statiniams apžiūrėti, skirti būtiną reikalingą transportą bei specialią aprangą, pateikti statinio statybos dokumentaciją, organizuoti komisijos nurodytus bandymus ir ištaisyti nustatytus defektus.
8.12. [bookmark: _Hlk200587699]Rangovas, atlikęs Statybos užbaigimo procedūras, inicijuoja ir organizuoja jų rezultato (visų statybos užbaigimo ir su tuo susijusių dokumentų, kuriuos turi saugoti Užsakovas) perdavimą Užsakovui. Perdavimas-priėmimas įforminamas Šalių pasirašomu Galutiniu atliktų darbų aktu.
8.13. [bookmark: _Ref88653031]Darbai laikomi užbaigtais tuomet, kai yra įvykdytos visos šios sąlygos: 
8.13.1. [bookmark: _2ce457m][bookmark: _Ref93357261]Rangovas atliko ir užbaigė visus Darbus pagal Sutarties ir Įstatymų reikalavimus, pateikė Užsakovui visus Atliktų darbų aktus, patvirtintus Statinio statybos techninio prižiūrėtojo, ir Užsakovas patvirtino visus Atliktų darbų aktus;
8.13.2. [bookmark: _Ref93357356]Rangovas pateikė Užsakovui galutinę Darbo projekto ar jo dokumentų laidą, kurią visiškai atitinka atlikti Statybos darbai, ir tokį atitikimą patvirtino Statinio statybos vadovas bei Statinio statybos techninis prižiūrėtojas;
8.13.3. [bookmark: _Ref93357367]Rangovas perdavė Užsakovui visą išpildomąją dokumentaciją, patvirtintą Statinio statybos techninis prižiūrėtojas;
8.13.4. Rangovas perdavė Užsakovui visas naudojimo instrukcijas;
8.13.5. Rangovas instruktavo Užsakovo personalą, kaip naudoti bei prižiūrėti objektą, ir perdavė Užsakovui visus mokymų dokumentus;
8.13.6. [bookmark: _rjefff][bookmark: _Ref93358554]buvo atlikti visi numatyti bandymai ir buvo pasiekti teigiami bandymų rezultatai, taip pat Rangovas perdavė Užsakovui Rangovo atliktų bandymų rezultatų protokolus, įrodančius teigiamus bandymų rezultatus ir patvirtintus Statinio statybos techninio prižiūrėtojo;
8.13.7. [bookmark: _3bj1y38][bookmark: _Ref93357969]buvo atlikti visi kontroliniai matavimai ir gauti teigiami rezultatai ir Rangovas perdavė Užsakovui atliktų kontrolinių matavimų atlikimą ir teigiamus rezultatus įrodančius dokumentus;
8.13.8. [bookmark: _Ref93358560]Rangovas parengė ir perdavė Užsakovui visus kitus dokumentus, susijusius su Darbų vykdymu, kuriuos Rangovas privalo parengti ir perduoti Užsakovui pagal Įstatymų ir Sutarties reikalavimus, įskaitant tinkamai užpildytus ir pasirašytus Statybos darbų žurnalus su lydimaisiais dokumentais (įskaitant elektroninio statybos darbų žurnalo ir jo priedų tinkamą užpildymą ir pasirašymą) ir pan.;
8.13.9. Rangovas pateikė garantinio laikotarpio prievolių įvykdymo užtikrinimą;
8.13.10. buvo įformintas Statybos užbaigimo aktas;
8.13.11. įregistravo atnaujintą statinio kadastro domenų bylą (-as);
8.13.12. [bookmark: _1qoc8b1]Rangovas įvykdė kitas sąlygas, numatytas Įstatymuose, Techninėje užduotyje, Statinio projekte ir (arba) Rangovo pasiūlyme, kurios turi būti įvykdytos tam, kad būtų laikoma, jog Darbai yra užbaigti, ir pateikė Užsakovui tą įrodančius dokumentus.

9. SUTARTIES KAINA IR APMOKĖJIMAS

9.1. Sutarties kaina yra [įrašyti sumą skaičiais ir žodžiais] eurų, iš kurių PVM sudaro [įrašyti sumą skaičiais ir žodžiais] eurų. Jei suma skaičiais neatitinka sumos žodžiais, teisinga laikoma suma žodžiais. Avansas pagal šią Sutartį nebus mokamas.
Pradinė sutarties vertė yra [įrašyti sumą skaičiais ir žodžiais] eurų be PVM.
9.2.  Sutartis sudaroma dėl visų Darbų vertės arba techniškai priimtinos jų dalies taip, kad:
9.2.1. tuo atveju, jeigu einamaisiais biudžetiniais metais teisės aktų bus apribotas tam tikram laikotarpiui numatytas valstybės piniginių išteklių išdavimas, Užsakovas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar neatliktų Darbų atlikimo, ir privalo apie tai informuoti Rangovą.
9.3.  Šiai Sutarčiai taikoma fiksuotos kainos kainodara. Rangovui tinkamai nustatytais terminais atlikus Darbus, Užsakovas privalo sumokėti Sutarties kainą.
9.4. Atlikti Darbai aktuojami pagal faktinį procentinį atskiros veiklos įvykdymą remiantis Įkainotu veiklų sąrašu  ir Darbų vykdymo grafiku.
9.5. Rangovui mokėtinos sumos turi būti apskaičiuojamos nustačius procentinį atskiros veiklos įvykdymą remiantis Įkainotu veiklų sąrašu ir/ar Darbų vykdymo grafiku. Rangovas, prieš pateikdamas Užsakovui apmokėjimo už atliktus Darbus dokumentus (PVM sąskaitą faktūrą) privalo nustatyti procentinį veiklos įvykdymą remiantis Įkainotu veiklų sąrašu ir Darbų vykdymo grafiku. Užsakovas privalo patikrinti dalinai atlikto Darbo veiklos (etapo) apimtį ir tai patvirtina parašu Atliktų darbų akte. PVM sąskaita-faktūra išrašoma Rangovo, Statinio statybos techninio prižiūrėtojo ir Užsakovo pasirašyto Atliktų darbų akto pagrindu.
9.6. Tarpiniam mokėjimui gauti, Rangovas privalo pateikti PVM sąskaitą faktūrą Užsakovui. PVM sąskaitoje faktūroje Rangovas nurodo Sutarties registracijos numerį. PVM sąskaita-faktūra išrašoma Rangovo, Statinio statybos techninis prižiūrėtojas ir Užsakovo pasirašyto Atliktų darbų akto pagrindu.
9.7. Galutiniam mokėjimui už atliktus Darbus gauti, Rangovas Užsakovui gali pateikti mokėjimo dokumentus tik tada, kai Darbai laikomis baigtais pagal Sutarties 8.13 punkto nuostatas ir yra pasirašytas Galutinis atliktų darbų aktas.
9.8. Mokėjimai atliekami eurais tokia tvarka:
9.8.1 Atsiskaitymai atliekami pagal Rangovo PVM sąskaitas faktūras, išrašytas pasirašytų Atliktų darbų aktų pagrindu, ne vėliau kaip per 30 (trisdešimt) kalendorinių dienų nuo PVM sąskaitų faktūrų gavimo dienos. Kiekvieno tarpinio mokėjimo suma sumažinama atėmus 5 (penkių) procentų dydžio sulaikymo dydį. Vykdant Sutartį, sąskaitos faktūros  teikiamos elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendrosios informacinės sistemos (toliau – SABIS) priemonėmis. ). Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus Lietuvos Respublikos viešųjų pirkimų įstatymo 22 straipsnio 12 dalyje nustatytus atvejus. Lietuvos Respublikos viešųjų pirkimų įstatymo 22 straipsnio 12 dalyje numatytu atveju, vykdant Sutartį sąskaitos faktūros gali būti teikiamos ne elektroninėmis priemonėmis. Šiame punkte elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Atliktų darbų aktai bus pasirašomi už faktiškai atliktus Darbus. Užsakovas galutinį atsiskaitymą už Darbus (pagal Galutinį atliktų darbų aktą) su Rangovu atlieka ne vėliau kaip per 30 (trisdešimt) kalendorinių dienų, po to, kai Sutartyje numatyta tvarka pasirašomas Galutinis atliktų darbų aktas ir esant Sutarties 9.8.2 punkte nustatytoms sąlygoms.
9.8.2 Užsakovas paskutinį mokėjimą, kurį sudaro ne mažesnė nei 5 (penkių) procentų nuo Sutarties kainos su PVM suma, Rangovui už atliktus Darbus atlieka tik tada kai Rangovas pateikia Užsakovui garantinių įsipareigojimų įvykdymo užtikrinimo dokumentą. Rangovui nepateikus Užsakovui garantinių įsipareigojimų įvykdymo užtikrinimo dokumento, visa sulaikyta suma ar jos dalis grąžinama Rangovui tik po to, kai sueis pirmieji 3 (trys) statinio garantinio termino metai. Kai Rangovas nepateikia Užsakovui garantinių įsipareigojimų užtikrinimo dokumento Sutartyje nustatyta tvarka ir sąlygomis, Užsakovas turi teisę iš sulaikytos sumos apmokėti Darbų defektų šalinimo išlaidas, jeigu Rangovas atsisako ar nevykdo (per pirmuosius 3 (tris) statinio garantinio termino metus) pareigos šalinti garantiniu laikotarpiu nustatytus defektus ir šiuos defektus pašalinus statinio Užsakovui.
9.8.3 mokėjimai atliekami į šioje Sutartyje nurodytą Rangovo banko sąskaitą arba į kitą Rangovo, veikiančio Jungtinės veiklos sutarties pagrindu, sąskaitą, jei tokį prašymą, pasirašytą fiziniais ar kvalifikuotais el. parašais, pateikė visi Jungtinės veiklos grupę sudarantys Rangovai, ir kai Užsakovas gauna tinkamus dokumentus, nurodytus Sutarties 9.8.1 punkte.
Sąskaitos Nr. (nurodyti sąskaitos numerį);
(nurodyti banko pavadinimą) bankas;
Banko kodas (nurodyti banko kodą).
Apmokėjimas laikomas įvykdytu, kai pinigai patenka į Rangovo šiame punkte nurodytą sąskaitą ar kitą sąskaitą, jei Užsakovas gavo Rangovo prašymą, atitinkantį 9.8.3 punkto sąlygas.
9.8.4 Užsakovas gali tiesiogiai atsiskaityti su Subrangovais už jų atliktus darbus. Apie tai Užsakovas raštu informuoja Subrangovus per 3 (tris) darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į Pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui sutartyje dėl tiesioginio atsiskaitymo su Subrangovu nustatyta tvarka.
9.9 Jeigu Rangovas dėl Užsakovo kaltės negauna apmokėjimo nustatytais terminais, Rangovo raštišku pareikalavimu Užsakovas privalo sumokėti Rangovui už kiekvieną uždelstą dieną 0,02 % (dvi šimtosios procento) delspinigių nuo laiku neapmokėtos sumos.
9.10 Sutarties kaina Sutarties galiojimo metu nekeičiama, išskyrus šiame punkte nurodytais atvejais:
9.10.1 Padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Sutarties kainos perskaičiavimo formulė pasikeitus PVM tarifui:

   

SN – Perskaičiuota Sutarties kaina (su PVM)
SS – Sutarties suma (su PVM) iki perskaičiavimo
A – Atliktų darbų kaina (su PVM) iki perskaičiavimo
TS – senas PVM tarifas (procentais)
TN – naujas PVM tarifas (procentais)

9.10.2 vadovaujantis Sutarties 10 skyriaus nuostatomis įforminus Sutarties sąlygų pakeitimą, Sutarties kaina gali būti koreguojama papildomų/ keičiamų/ nevykdomų Darbų sumomis, sudarant susitarimą dėl Sutarties kainos koregavimo Viešųjų pirkimų įstatymo nustatyta tvarka.
9.10.3 dėl kainų lygio pokyčio:
9.10.3.1 Sutarties kaina gali būti peržiūrima bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Sutarties kainą gavimo diena. Kartu su prašymu peržiūrėti Sutarties kainą dėl kainų lygio pokyčio turi būti pateikiami oficialūs duomenys/dokumentai, patvirtinantys esant Sutartyje numatytą pagrindą Sutarties kainos perskaičiavimui dėl kainų lygio pokyčio.
9.10.3.2 Rangovui mokėtinos sumos už Darbus gali būti perskaičiuojamos, jeigu Valstybės duomenų agentūros (www.stat.gov.lt) kas mėnesį skelbiamo Pastatų remonto sąnaudų elementų kainų indekso (toliau – Indeksas) reikšmė pakinta daugiau kaip 5(penkiais) procentais nuo Sutarties įsigaliojimo arba nuo paskutinio Susitarimo dėl kainos perskaičiavimo įsigaliojimo dienos, jeigu kaina jau buvo perskaičiuota.
9.10.3.3 Sutarties kaina perskaičiuojama dėl Indekso pokyčio, pagal Sutartį neišpirktų Darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb / IPr
Kur:	
K – Indekso pokyčio koeficientas;
IPr – Indekso reikšmė laikotarpio pradžioje;
IPb – Indekso reikšmė laikotarpio pabaigoje;
Šiame punkte nurodyti indeksai, kiekvienas atskirai vadinamas Indeksu.
Laikotarpis - tai laikotarpis, per kurį Indeksas pakinta tiek, kad turi būti perskaičiuojama Sutarties kaina. Indeksavimo laikotarpio pradžia laikomas tas mėnuo, kurį buvo sudaryta Sutartis, arba Sutarimo dėl kainos perskaičiavimo įsigaliojimo mėnuo. Indeksavimo laikotarpis negali būti trumpesnis kaip 6 (šešių) kalendorinių mėnesių.
9.10.3.4 Šalys, esant Sutarties 9.10.3.2 punkte numatytoms sąlygoms, sudaro papildomą Susitarimą dėl kainos perskaičiavimo per 10 (dešimt) darbo dienų nuo Šalies prašymo kitai Šaliai perskaičiuoti kainą pateikimo dienos. Šalys privalo susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą, perskaičiuotą Pradinės sutarties vertę, perskaičiuotą Sutarties įvykdymo užtikrinimo sumą (jeigu ji turi būti didinama) – Sutarties įvykdymo užtikrinimo suma turi būti ne mažesnė, negu 5 (penki) procentai nuo Sutarties kainos su PVM, perskaičiuotą Statybos darbų ir Rangovo civilinės atsakomybės privalomojo draudimo sumą (šios sumos turi būti padauginamos iš Indekso pokyčio koeficiento) bei kitą perskaičiavimui reikšmingą informaciją ir pateikti tai patvirtinančius dokumentus.
9.10.3.5 Po to, kai Šalys sudaro susitarimą dėl kainos (įkainių) perskaičiavimo, perskaičiuotoji kaina (įkainiai) taikoma Statybos darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Susitarimo dėl kainos perskaičiavimo dėl kainos lygio pokyčio įsigaliojimo dienos. Perskaičiuotoji kaina netaikoma Darbams, kurie buvo įtraukti į Atliktų darbų aktus iki Sutarties kainos perskaičiavimo, tačiau Užsakovo buvo nepriimti ir grąžinti Rangovui dėl defektų ar kitų trūkumų, ir/arba faktiškai iki Sutarties kainos perskaičiavimo atliktiems Darbams, kuriuos Užsakovas siūlė įtraukti į Atliktų darbų aktus, tačiau Rangovas to nepadarė.
9.10.3.6 Pirmoji Sutarties kainos peržiūra gali būti atliekama ne anksčiau kaip po 6 (šešių) mėnesių po Sutarties įsigaliojimo dienos. Antroji, nepriklausomai nuo to, ar kaina pirmosios peržiūros metu buvo perskaičiuota ar ne, ne anksčiau kaip po 6 mėnesių skaičiuojant nuo rašytinio prašymo dėl pirmosios Sutarties kainos peržiūros pateikimo dienos.
9.10.3.7 Kainų (įkainių) perskaičiavimas negali apimti laikotarpio, už kurį jau buvo atliktas perskaičiavimas.
9.10.3.8 Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Statybos darbų kaina (įkainiai) neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo.
9.11  Perskaičiuota Sutarties kaina įforminama Sutarties Šalių atstovų pasirašomu papildomu susitarimu, kuris yra šios Sutarties neatskiriama dalis. Susitarimas padidinti / sumažinti Sutarties kainą įsigalioja, visoms Šalims patvirtinus jį parašais.
9.12 Susitarimas padidinti / sumažinti Sutarties kainą įsigalioja, kai Susitarimą pasirašo abi Sutarties Šalys ir Rangovas pateikia Užsakovui tinkamą Sutarties įvykdymo užtikrinimą ir Statybos darbų ir Rangovo civilinės atsakomybės privalomojo draudimo dokumentus pagal perskaičiuotą Sutarties kainą, jei Sutarties kainą ją perskaičiavus padidėja.
9.13 Sutartyje numatytas atlyginimas yra vienintelės Rangovo pajamos ar nauda, kurią jis gali gauti pagal Sutartį, todėl nei Rangovas / subrangovas (-ai), nei jo darbuotojai neturi teisės priimti jokių komisinių, nuolaidų, priemokų, netiesioginių išmokų ar kitų kompensacijų, susijusių su jo sutartinių įsipareigojimų vykdymu.

10. PAKEITIMAI

10.1 Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.
10.2  Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.
10.3 Sutarties sąlygų pakeitimu nelaikomas Darbų kiekio svyravimas, jei jis neviršija 15 procentų Pradinės Sutarties vertės, kaip tai numatyta Sutarties 3.3 punkte.
10.4 Šiame skyriuje nustatyta tvarka gali būti įsigyjami papildomi darbai, atsisakoma kai kurių Sutartyje numatytų darbų arba vieni darbai pakeičiami kitais, dėl objektyvių šiame skyriuje nurodytų priežasčių, kurios atsirado arba tapo žinomos po Sutarties sudarymo, kurių Sutarties šalys negalėjo protingai numatyti, negali kontroliuoti ir nebuvo prisiėmusios tų aplinkybių atsiradimo rizikos. Papildomi darbai – Sutartyje nenumatyti darbai, arba Sutartyje numatytų darbų kiekiai (skaičiuojant pinigine verte), viršijantys 15 procentų Pradinės sutarties vertės. Tokiu atveju didesni nei Sutartyje numatyti atliktų darbų kiekiai (skaičiuojant pinigine verte), neviršijantys 15 procentų Pradinės sutarties vertės, nelaikomi papildomais. Atsisakomi darbai – darbai, kurie Sutartyje buvo numatyti, tačiau Sutarties įgyvendinimo eigoje paaiškėjo, kad tokio pobūdžio darbų vykdymas netikslingas.
10.5 Jeigu, siekiant laiku ir tinkamai įvykdyti Sutartį, būtina atlikti papildomus darbus, kurių Rangovas nenumatė sudarant šią Sutartį, bet turėjo ir galėjo juos numatyti pagal Užsakovo pateiktą Techninę specifikaciją, objekto vizualinę apžiūrą, Pirkimo ir kitus dokumentus, projektinę dokumentaciją, taip pat kitą viešai prieinamą informaciją, ir jie yra būtini šiai Sutarčiai tinkamai įvykdyti, šiuos darbus Rangovas atlieka savo sąskaita.
10.6 Sutarties sąlygų pakeitimas dėl papildomų/ keičiamų/ nevykdomų Darbų pagrindžiamas dokumentais (pvz. defektiniu (pakeitimų) aktu, brėžiniais, ar kitais dokumentais), kurie turi būti patvirtinti Rangovo, Statinio statybos techninis prižiūrėtojo parašais, bei raštu suderinti su Užsakovu.
10.7 Sutarties sąlygų pakeitimas dėl papildomų/ keičiamų/ nevykdomų Darbų įforminamas susitarimu. Toks susitarimas turi būti patvirtintas ir pasirašytas Šalių ir laikomas sudėtine Sutarties dalimi.
10.8 Jei sutarties Šalys susitaria dėl papildomų, Sutartyje nenumatytų, tačiau tiesiogiai su Sutartyje numatytais Darbais susijusių ir būtinų Sutarčiai įvykdyti (užbaigti), darbų, dėl kurių atsiradimo rizika nebuvo perduota Rangovui, atlikimo, tokių darbų atlikimui gali būti skiriamas papildomas Darbų atlikimo terminas.
10.9 Užsakovo reikalavimuose, Įkainotų veiklų sąraše ar Darbų vykdymo grafike įvardintos Darbų sudėtinės dalys (resursai, techninės specifikacijos ir pan.), kurios nedetalizuotos Techninėje užduotyje, gali būti keičiamos tik Užsakovo sutikimu tiek, kiek toks keitimas neprieštarauja Techninei užduočiai (Darbų apimčiai, techninei specifikacijai, brėžiniams). Tokie pakeitimai Sutarties keitimu nelaikomi.
10.10 Jeigu Rangovas Darbų vykdymo metu sužino apie techninį trūkumą dokumento, kuriuo vadovaujantis Rangovas privalo vykdyti Darbus, tai Rangovas apie tai privalo nedelsdamas pranešti Užsakovui ir Statinio statybos techniniam prižiūrėtojui. Užsakovas, gavęs tokį Rangovo pranešimą, privalo pateikti trūkstamus duomenis, tinkamus paaiškinimus bei (jeigu reikia) įforminti pakeitimą.
10.11 Jeigu Rangovas, vykdydamas Darbus, susiduria su sąlygomis (kliūtimis) Statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas, bet ne vėliau kaip per 5 dienas, pranešti Užsakovui, detaliai nurodydamas aplinkybes.
10.12 Tuo atveju, jeigu Sutartis sudaryta su jungtinę veiklą vykdančiais partneriais, jungtinės veiklos partneriai gali būti keičiami vietomis (kitas jungtinės veiklos partneris tampa pagrindiniu partneriu), jeigu tuo metu esantis pagrindinis jungtinės veiklos partneris netinkamai vykdo sutartinius įsipareigojimus arba negali jų vykdyti dėl inicijuojamos reorganizavimo ar bankroto procedūros, ar dėl kitų priežasčių, pateikiant Užsakovui prašymą su pagrindžiančiais įrodymais bei atnaujintą jungtinės veiklos sutartį ir gavus Užsakovo pritarimą. Tokiu atveju yra atliekamas Sutarties pakeitimas.
10.13 Jeigu Darbų Pakeitimas atliekamas kitais negu apibrėžti šiame skyriuje atvejais, tokiam pakeitimui atlikti turi būti vykdomas atskiras pirkimas, t. y. nauja pirkimo procedūra pagal Lietuvos Respublikos viešųjų pirkimų įstatymo reikalavimus.

11. ATSAKOMYBĖ UŽ DEFEKTUS, GARANTIJOS

11.1  Rangovas užtikrina, kad per visą garantinį laiką atlikti darbai atitiks normatyvinių dokumentų ir šios Sutarties nustatytus reikalavimus bei rodiklius.
11.2 Užsakovas, nustatęs Darbų trūkumus ar kitokius nukrypimus nuo Sutarties po Statybos darbų perdavimo–priėmimo momento, jei tie trūkumai ar nukrypimai negalėjo arba nebuvo nustatyti priimant Darbus (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui.
11.3  Visos Darbų atlikimo metu naudojamos medžiagos, gaminiai, įranga, technologiniai darbų atlikimo sprendiniai prieš jų naudojimą ir/ar atlikimą turi būti, suderinti su Užsakovu. Rangovui nesilaikant šio įpareigojimo, Užsakovas turi teisę nemokėti už šių medžiagų, gaminių, įrangos, technologinių darbų atlikimo sprendinių naudojimą ir/ar vykdymą bei reikalauti juos pakeisti. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama darbų kokybe arba bet kurio sutartinio Rangovo įsipareigojimo neįvykdymu. Rangovas garantuoja, kad priėmimo metu jo darbai atitiks Sutartyje nustatytus reikalavimus, jie bus atlikti be klaidų, kurios panaikintų arba sumažintų jų vertę arba tinkamumą įprastam panaudojimui.
11.4 Rangovas įsipareigoja per Užsakovo nustatytą protingą terminą pašalinti nustatytus defektus (trūkumus) savo sąskaita, išskyrus kai šie trūkumai atsirado dėl Užsakovo kaltės. Garantinis terminas sustabdomas tiek laiko, kiek taisomi defektai, už kuriuos atsako Rangovas.
11.5 Garantijos terminas pradedamas skaičiuoti nuo Statybos darbų perdavimo - priėmimo akto pasirašymo dienos. Rangovas, statinio projektuotojas, statinio projekto ekspertizės rangovas ir Statinio statybos techninis prižiūrėtojas Lietuvos Respublikos civilinio kodekso nustatyta tvarka ir sąlygomis atsako už statinio sugriuvimą atlygina žalą dėl nustatytų defektų, jeigu objektas sugriuvo ar defektai buvo nustatyti per:
11.5.1. penkerius metus;
11.5.2. dešimt metų – esant paslėptų statinio elementų (konstrukcijų, vamzdynų ir kt.);
11.5.3. dvidešimt metų – esant tyčia paslėptų defektų;
11.5.4. objekto įrangai – pagal gamintojo garantiją, bet ne mažesnę nei 12 (dvylikos)  mėn.
11.6 Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo Darbus atlikti savo sąskaita ir rizika, jeigu tie Darbai susiję su Sutarties neatitinkančiomis Medžiagomis, netinkama darbų kokybe arba bet kurio sutartinio Rangovo įsipareigojimo neįvykdymu. Tuo atveju, jeigu Rangovas nepradeda garantinio remonto per 7 kalendorines dienas arba per kitą su Užsakovu suderintą terminą, Užsakovas turi teisę atlikti garantinį remontą pasitelkdamas trečiuosius asmenis ir reikalauti, kad Rangovas atlygintų faktines garantinio remonto išlaidas.
11.7 [bookmark: _Hlk73086616] Rangovas ne vėliau kaip per 3 darbo dienas nuo Statybos darbų perdavimo - priėmimo akto sudarymo bei pasirašymo dienos turi pateikti dokumentą, kuriuo užtikrinamas garantinio laikotarpio prievolių įvykdymas pagal pasirašytą rangos sutartį. Šis dokumentas Rangovo turi užtikrinti dėl Rangovo kaltės atsiradusių defektų, nustatytų per pirmuosius 3 statinio garantinio termino metus, šalinimo išlaidų apmokėjimą Užsakovui. Reikalavimai garantinio laikotarpio prievolių įvykdymo užtikrinimo dokumentui: 
11.7.1 forma – neatšaukiama, pirmo pareikalavimo banko garantija ar draudimo bendrovės išduotas laidavimo draudimas;
11.7.2 išduotas Sutarties 7.1 ir 7.2 punktuose numatytus reikalavimus atitinkančių banko ar draudimo bendrovės; 
11.7.3 turi būti išduotas ne trumpesniam nei pirmųjų 3 metų laikotarpiui ir galiojimo laikotarpiu negali būti atšaukiamas; 
11.7.4 defektų šalinimo užtikrinimo suma turi būti ne mažesnė kaip 5 (penki) procentai Sutarties kainos (su PVM);
11.7.5 pateikiamas ta pačia valiuta, kokia atliekami mokėjimai pagal šią Sutartį; 
11.7.6 pateikiamas lietuvių kalba arba išverstas į lietuvių kalbą, arba sudaromas dviem kalbom, iš kurių viena - lietuvių kalba. Bet kuriuo atveju, esant nesutapimų tarp teksto skirtingomis kalbomis, pirmenybė teikiama tekstui lietuvių kalba.
11.7.7 Garantinių įsipareigojimų įvykdymo užtikrinime turi būti numatyta, kad garantinių įsipareigojimų įvykdymo užtikrinimui turi būti taikomi Lietuvos Respublikos įstatymai, banko pateiktam užtikrinimui – Lietuvos Respublikos įstatymai arba Bendrosios garantijų pagal pirmą pareikalavimą taisyklės (Uniform Rules for Demand Guarantees, URDG, ICC Publication No. 758, 2010 m. redakcija); 
11.7.8 Garantinių įsipareigojimų įvykdymo užtikrinime turi būti numatyta, kad bet kokius ginčus tarp garanto ar draudiko ir Užsakovo, susijusius su garantinių įsipareigojimų įvykdymo užtikrinimu, spręs Lietuvos Respublikos teismai;
11.8 Jeigu paaiškėja, kad garantinių įsipareigojimų įvykdymo užtikrinimą išdavęs asmuo tapo nemokus, neįvykdo įsipareigojimų Užsakovui arba kitiems ūkio subjektams, ar netinkamai juos vykdo, Rangovas privalo nedelsdamas, bet ne vėliau nei per 14 dienų nuo Užsakovo reikalavimo, pateikti Užsakovui naują garantinių įsipareigojimų įvykdymo užtikrinimą, atitinkantį Sutarties 11.7 punkte nurodytas sąlygas, likusiam laikotarpiui iš garantinių terminų pirmųjų 3 metų. Už vėlavimą įvykdyti šią pareigą Rangovas privalo mokėti Užsakovui delspinigius, lygius 1% nuo garantinių įsipareigojimų įvykdymo užtikrinimo sumos (5 (penki) procentai Sutarties kainos (su PVM)), už kiekvieną vėlavimo dieną. Delspinigių dydis nustatytas siekiant užtikrinti Rangovo pareigą pateikti garantinių įsipareigojimų įvykdymo užtikrinimą ir atsižvelgiant į tai, kad Rangovo vėlavimo laikotarpiu jo garantinių įsipareigojimų įvykdymas nėra užtikrinamas.

12. SUTARTIES PAŽEIDIMAS IR NUTRAUKIMAS

12.1  Jeigu Darbų vykdymo sustabdymas, pagal Sutarties sąlygų 6.10 punktą, trunka ilgiau nei 60 (šešiasdešimt) kalendorinių dienų, tai Rangovas gali reikalauti leidimo atnaujinti Darbų vykdymą arba nutraukti Sutartį. Tokiu Sutarties nutraukimo atveju turi būti nustatytos ir Šalių ir parašais patvirtintos atliktų Darbų apimtys ir Rangovui mokėtinos sumos.
12.2 [bookmark: _Hlk152167513]Jeigu Rangovas nevykdo arba netinkamai vykdo kuriuos nors sutartinius įsipareigojimus, tai Statinio statybos techninis prižiūrėtojas raštu gali Rangovui nurodyti įvykdyti įsipareigojimus arba ištaisyti netinkamai atliktus Darbus per technologinių procesų trukmės pagrįstą laiką.
12.3  Užsakovas turi teisę nutraukti Sutartį ir pasinaudoti Sutarties įvykdymo užtikrinimu, jeigu Rangovas:
12.3.1 nevykdo Sutarties sąlygų 12.2 punkte nurodytų Statinio statybos techninio prižiūrėtojo nurodymų arba nepratęsia Sutarties įvykdymo užtikrinimo galiojimo ir per Užsakovo duotą protingą terminą pažeidimų neištaiso;
12.3.2 nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal Darbų vykdymo grafiką ir tampa aišku, kad juos baigti iki Darbų atlikimo termino pabaigos neįmanoma. Dviejų savaičių atsilikimas nuo Darbų vykdymo grafiko dėl Rangovo kaltės laikomas pakankamu pagrindu nutraukti Sutartį.
12.3.3 neparengia ir nepateikia per Sutartyje nustatytus terminus Užsakovui Sutarties 5.6,  6.2.1, 6.2.2 punktuose įvardintų dokumentų.
12.4 Užsakovas gali bet kuriuo 12.3 punkte išvardintu atveju arba aplinkybėmis, prieš 15 (penkiolika) kalendorinių dienų apie tai raštu pranešęs Rangovui, nutraukti Sutartį ir pašalinti Rangovą iš Statybvietės. 
12.5 Nutraukus Sutartį pagal 12.3 punktą:
12.5.1 Rangovas privalo toliau vykdyti pagrįstus Užsakovo nurodymus dėl turto išsaugojimo, Statybvietės atlaisvinimo bei perdavimo Užsakovui arba dėl Darbų saugos,
ir
12.5.2 Užsakovas turi nustatyti likusias Rangovui mokėtinas sumas už tinkamai atliktus, bet neapmokėtus Darbus. Tačiau Užsakovas Rangovo sąskaita gali padengti bet kuriuos nuostolius ir papildomas Išlaidas, susijusias su defektų ištaisymu, delspinigius dėl vėlavimo (jeigu yra) ir kitas Užsakovo išlaidas, atsiradusias dėl šios Sutarties. Užsakovas, padaręs tokius atskaitymus už papildomas Išlaidas, praradimus ir nuostolius, visą likusią Rangovui mokėtiną sumą privalo išmokėti Rangovui.
12.6 Užsakovas, bet kada, nepriklausomai nuo Rangovo veiksmų, turi teisę nutraukti Sutartį ne vėliau kaip prieš 30 (trisdešimt) kalendorinių dienų apie tai raštu pranešdamas Rangovui. Tokiu atveju Rangovui turi būti sumokėta už bet kurį tinkamai atliktą Darbą pagal Sutartyje nustatytas kainas. Jei Sutartis nutraukiama dėl Viešųjų pirkimų įstatymo 90 str. 1 dalyje išvardintų priežasčių, laikomasi reikalavimų, išvardintų šio straipsnio 2 dalyje.
12.7 Rangovas turi teisę nutraukti Sutartį šiame punkte nustatyta tvarka, jeigu:
12.7.1 Darbų vykdymo sustabdymas pagal Sutarties 6.10 punktą trunka ilgiau nei 60 (šešiasdešimt) kalendorinių dienų.
12.7.2 Užsakovas visiškai nevykdo savo sutartinių įsipareigojimų.
12.8 Rangovas gali bet kuriuo iš Sutarties 12.7 punkte išvardintu atveju arba aplinkybėms, prieš 30 (trisdešimt) kalendorinių dienų apie tai raštu pranešęs Užsakovui, nutraukti Sutartį tik jeigu per 30 (trisdešimt) dienų laikotarpį neišnyksta Rangovo rašte nurodytas Sutarties nutraukimo pagrindas. Rangovo pasirinkimas nutraukti Sutartį neturi pažeisti kurių nors kitų iš Sutarties arba kitaip kylančių jo teisių.
12.9 Sutarties nutraukimo įsigaliojimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:
12.9.1 nutraukti visus tolesnius Darbus, išskyrus tokius, kuriuos būtina atlikti dėl gyvybės ar turto išsaugojimo arba dėl Darbų saugos;
12.9.2 perduoti Užsakovui Įrangą ir Medžiagas, už kurias jau sumokėta;
12.9.3 pašalinti visus Rangovo įrengimus ir kitus daiktus, įskaitant statybines atliekas, iš Statybvietės ir pats palikti Statybvietę.
12.10 Sutartis taip pat gali būti nutraukiama raštišku Šalių susitarimu. Susitarime įvardijama Sutarties nutraukimo data ir susitariama dėl apmokėjimo už iki Sutarties nutraukimo atliktus ir priimtus Darbus, taip pat dėl atsakomybės nuostatų taikymo.
12.11 Nutraukus Sutartį ar jai pasibaigus, lieka galioti šios Sutarties nuostatos, susijusios su ginčų nagrinėjimo tvarka, atsakomybe bei atsiskaitymais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad ši Sutartis būtų visiškai įvykdyta.

13. GINČAI

13.1 Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 (trisdešimt) kalendorinių dienų. Ginčas turi būti išspręstas per ne ilgesnį nei 60 (šešiasdešimt) kalendorinių dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Visi ginčai, kylantys dėl šios Sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio proceso kodekso nustatyta tvarka Lietuvos Respublikos teismuose pagal Užsakovo buveinės vietą.
13.2 Jeigu tarp Šalių kyla ginčų dėl defektų, bet kuri Šalis turi teisę reikalauti skirti ekspertizę. Užsakovas perka ekspertizės paslaugas pagal viešųjų pirkimų taisykles (jeigu nėra sudaręs sutarties tokioms paslaugoms). Ekspertizės išlaidos tenka tai Šaliai, kuri yra neteisi (kurios pozicijos ekspertizė nepagrindžia). Rangovas privalo atlyginti Užsakovo išlaidas tokiai ekspertizei per 15 kalendorinių dienų po Užsakovo rašytinio pareikalavimo. 
13.3 Jeigu Šalys nepasiekia susitarimo dėl ekspertizės paslaugų pirkimo per 15 kalendorinių dienų ar per kitą Šalių raštu sutartą terminą nuo tos dienos, kai Šalis gauna kitos Šalies reikalavimą skirti ekspertizę, bet kuri Šalis turi teisę inicijuoti ekspertizę savarankiškai ir turi pati ją apmokėti. Jeigu ekspertizė nenustato, kad Rangovas būtų pažeidęs Sutartį ar įstatymus arba kad yra priežastinis ryšys tarp Rangovo veiksmų ar neveikimo ir Darbų ar defektų, tokios ekspertizės išlaidos tenka ją inicijavusiai Šaliai. Kitais atvejais tokios ekspertizės išlaidos tenka Rangovui ir, jeigu ekspertizę apmokėjo Užsakovas, tuomet Rangovas privalo atlyginti Užsakovo išlaidas tokiai ekspertizei per 15 kalendorinių dienų po Užsakovo rašytinio pareikalavimo.





14. NENUGALIMA JĖGA

14.1 Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
14.2 Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys ar, sudarydami Sutartį, atsižvelgė, t. y. Lietuvos Respublikoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvos Respublikoje Sutarties sudarymo metu yra tikėtinos. Nenugalimos jėgos aplinkybių sąvoka apibrėžiama ir šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d. Lietuvos Respublikos Vyriausybės nutarimas Nr. 840 “Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo”).
14.3 Sutartis baigiasi kitos Šalies reikalavimu, kai ją įvykdyti kitai Šaliai ar neįmanoma dėl nenugalimos jėgos (force majeure).

15. SUSIRAŠINĖJIMAS

15.1  Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu, toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą:
	
	Užsakovas
	Rangovas

	Vardas, pavardė
	
	

	Adresas
	
	

	Telefonas
	
	

	Faksas
	
	

	El. paštas
	
	



15.2 Jei pasikeičia Šalies adresas, rekvizitai (tame tarpe ir banko sąskaitos numeris nurodytas 9.8.2 punkte) ir (ar) kiti duomenys, tokia Šalis turi informuoti kitą Šalį pranešdama ne vėliau, kaip per 5 (penkias) darbo dienas. Jei Šaliai nepavyksta laikytis šių reikalavimų, ji neturi teisės į pretenziją, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
15.3 Jei pagal Sutartį numatytų veiksmų atlikimui reikalinga gauti Rangovo ar Užsakovo pritarimą ar suderinimą, toks pritarimas ar suderinimas turi būti suteiktas ne vėliau kaip per 14 (keturiolika) kalendorinių dienų, jei Sutartyje nenumatytas kitoks terminas. Jei per nurodytą terminą pritarimas ar suderinimas (ar motyvuotas atsisakymas tai atlikti) nėra suteikiamas, turi būti laikoma, kad pritarimas ar suderinimas yra gautas.






16. ATSAKINGI ASMENYS

16.1  Už Sutarties vykdymą atsakingi asmenys:

	
	Užsakovas
	Rangovas

	Vardas, pavardė
	
	

	Adresas
	
	

	Telefonas
	
	

	Faksas
	
	

	El. paštas
	
	



16.2 Rangovo pasiūlymą, sudarytą Sutartį ir Sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus Rangovo komercinius interesus arba turėtų neigiamą poveikį rangovų konkurencijai, ne vėliau kaip per 15 (penkiolika) kalendorinių dienų nuo Sutarties sudarymo ar jos pakeitimo, bet ne vėliau kaip iki pirmojo mokėjimo pagal ją pradžios Viešųjų pirkimų tarnybos nustatyta tvarka paskelbs Centrinėje viešųjų pirkimų informacinėje sistemoje. Už minėtos informacijos paskelbimą atsakingas asmuo – ................... [Užsakovo paskirto asmens vardas pavardė ir kontaktai].
17. BAIGIAMOSIOS NUOSTATOS

17.1 Sutarties neatskiriama dalimi yra Techninė užduotis ir Sutarties pasirašymo metu prie Sutarties pridedami priedai:
17.1.1 1 PRIEDAS. Techninė užduotis.
17.1.2 2 PRIEDAS. Įkainotų veiklų sąrašas.
17.1.3 3 PRIEDAS. Rangovo pasiūlymas.
17.1.4 4 PRIEDAS. Statybvietės priėmimo – perdavimo akto forma.
17.1.5 5 PRIEDAS. Atliktų darbų akto forma.
17.1.6 6 PRIEDAS. Statybos darbų perdavimo – priėmimo akto forma.
17.1.7 7 PRIEDAS. Sutarties įvykdymo garantijos pavyzdinė forma.
17.1.8 8 PRIEDAS. Sutarties įvykdymo laidavimo rašto pavyzdinė forma.
17.1.9 9 PRIEDAS. Darbų vykdymo grafiko forma.
17.1.10 10 PRIEDAS. Galutinis atliktų darbų aktas.
17.2 Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai, arba pasirašoma elektroniniais parašais
17.3 Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus.
17.4 Šalių rekvizitai ir parašai:
17.4.1 Šalių rekvizitai:

UŽSAKOVAS						RANGOVAS
VšĮ Respublikinė Vilniaus universitetinė			[Rangovo pavadinimas]
ligoninė							
Juridinio asmens kodas 124243848				Juridinio asmens kodas
PVM mokėtojo kodas LT24238412				PVM mokėtojo kodas
Šiltnamių g. 29, LT-04130 Vilnius				Pašto adresas:
Sąskaita Nr. LT21 7044 0600 0664 2377			Sąskaita Nr.
AB „SEB bankas“						Bankas
Banko kodas 74000						Banko kodas
Pasirašančiojo pareigos 					Pasirašančiojo pareigos
Parašas .....................................................			Parašas ..........................................
Vardas, pavardė						Vardas, pavardė


20       -     -      Statybos rangos sutarties Nr. S-_______
3 priedas

VšĮ Respublikinei Vilniaus universitetinei ligoninei


PASIŪLYMAS







20....-     -    Statybos rangos sutarties Nr. S-_________
4 priedas
						
	Statybvietės priėmimo – perdavimo aktas

[Data]

	Rangos sutarties numeris:

	Statybvietės adresas:


	Užsakovas – Viešoji įstaiga Respublikinė Vilniaus universitetinė ligoninė, vadovaudamasis sutarties sąlygų 4.1.1 punkto nuostatomis šiuo Statybvietės priėmimo – perdavimo aktu suteikia Rangovui – [pavadinimas] Statybvietės valdymo teisę.
Rangovas, šiuo aktu perėmęs Statybvietę, tampa atsakingu už Statybvietę ir jos prieigas pagal Sutartį. Rangovas, pasirašydamas šį aktą patvirtina, kad:

1.	Statybvietės ribos pažymėtos brėžinyje, fiziškai parodytos Rangovo atstovui.
2.	Rangovui yra perduotas Statybvietės ribų brėžinys.

Statybvietės priėmimo – perdavimo metu yra užfiksuota esama Statybvietės priklausinių būklė, už kurią Rangovas yra atsakingas:
1.
2.	

	Priedai: 
1.	Statybvietės ribų brėžinys;
2.	Esamą Statybvietės priklausinių būklę apibūdinantys priedai, nuotraukos,  aprašymai ar kita. 


	
Rangovo atstovas ____________________________________________

Parašas:______________________                                          Data


	
Užsakovo atstovas ____________________________________

Parašas:______________________                                          Data










20....-     -      Statybos rangos sutarties Nr. S-________
5 priedas

ATLIKTŲ DARBŲ AKTAS Nr.____
Data___________
Užsakovas: 
Rangovas: 
Objektas: 

Sudaryta: už ________ m. __________ mėn.
*Sumos nurodytos [valiutos pavadinimas]	

	Eil. Nr.
	Darbų grupių (etapų) pavadinimas
	Kaina pagal Sutartį Eur, be PVM
	Atliktų darbų grupės (etapo) dalis nuo Darbų pradžios, įskaitant ataskaitinį laikotarpį
	Atliktų darbų grupės (etapo) dalis nuo Darbų pradžios iki ataskaitinio laikotarpio
	Atliktų darbų grupės (etapo) per ataskaitinį laikotarpį

	
	
	
	%
	Suma, Eur, be PVM
	%
	Suma, Eur, be PVM
	%
	Suma, Eur, be PVM

	
	[Darbų grupės (etapo) pavadinimas pagal Įkainotą veiklų sąrašą ir Darbų vykdymo grafiką]
	
	
	
	
	
	
	

	Suma be PVM:
	
	
	
	
	
	
	

	PVM [tarifas] suma		 	 	
	
	
	
	
	
	
	

	Suma su PVM:	
	
	
	
	
	
	
	

	Suma mokėjimui: 		
	
	
	
	
	
	
	


	
________________________________________________________________________________  (Rangovo arba jo įgalioto         	      (Parašas)		                     (Vardas ir pavardė)	
asmens pareigų pavadinimas)

Rangovas					Užsakovas
[Pavadinimas] 				[Pavadinimas] 
][Juridinio asmens kodas]			[Juridinio asmens kodas]
[PVM mokėtojo kodas]			[PVM  mokėtojo kodas]
[Buveinės adresas]				[Buveinės adresas]
[Telefonas, faksas]				[Telefonas, faksas] 



Parašas						Parašas
[Pareigos, vardas ir pavardė]			[Pareigos, vardas ir pavardė]



20   -     -      Statybos rangos sutarties Nr. S-_________
6 priedas
						
						
STATYBOS DARBŲ PERDAVIMO–PRIĖMIMO AKTAS

Pagal [sutarties pavadinimas] sutartį Nr. ......................,

		
[Akto sudarymo vieta], ......... m. ............................... ........... d.



[Rangovo pavadinimas] (toliau – Rangovas), atstovaujama .............................................., veikiančio (-ios) pagal ..............................................................................................., ir Viešoji įstaiga Respublikinė Vilniaus universitetinė ligoninė (toliau – Užsakovas), atstovaujama ............................., veikiančio(-ios)pagal .................................................., (toliau Rangovas ir Užsakovas kartu vadinami Šalimis, o kiekviena atskirai – Šalimi), remiantis Šalių  sudaryta sutartimi [Sutarties pavadinimas, numeris] sudarė šį Statybos darbų perdavimo–priėmimo aktą: 

1. Rangovas perduoda Užsakovui Statybos darbus – ..............................................................................................................................................................., o Užsakovas šiuos Statybos darbus priima. 

3. Užsakovas neturi Rangovui pretenzijų dėl atliktų Statybos darbų kokybės / Pridedamas Statybos darbų defektinis aktas.
4. Šis aktas sudarytas 2 (dviem) egzemplioriais (po vieną Rangovui ir Užsakovui), kurie turi vienodą juridinę galią. 

Rangovas					Užsakovas
[Pavadinimas] 				[Pavadinimas] 
][Juridinio asmens kodas]			[Juridinio asmens kodas]
[PVM mokėtojo kodas]			[PVM  mokėtojo kodas]
[Buveinės adresas]				[Buveinės adresas]
[Telefonas, faksas]				[Telefonas, faksas] 



Parašas						Parašas
[Pareigos, vardas ir pavardė]			[Pareigos, vardas ir pavardė]


20   -     -      Statybos rangos sutarties Nr. S-___________
7 priedas
(Sutarties įvykdymo garantijos pavyzdinė forma)

SUTARTIES ĮVYKDYMO GARANTIJA Nr.________________	


Viešajai įstaigai Respublikinei Vilniaus universitetinei ligoninei
Juridinio asmens kodas: 124243848
Buveinės adresas: Šiltnamių g. 29, LT–04130 Vilnius

20.... m. ______________d.
(sudarymo vieta)

Klientas, (kliento pavadinimas, įmonės kodas adresas), pranešė, kad _____m.______ ___d. sudarė sutartį Nr.______________ su viešąja įstaiga Respublikine Vilniaus universitetine ligonine (toliau – Garantijos gavėjas) dėl ________________________ statybos rangos darbų  atlikimo.
(Banko pavadinimas), atstovaujamas (banko filialo pavadinimas) filialo, (adresas) (toliau – Garantas), šioje garantijoje nustatytomis sąlygomis neatšaukiamai įsipareigoja sumokėti Garantijos gavėjui ne daugiau kaip (suma skaičiais), (suma žodžiais, valiutos pavadinimas), gavęs pirmą raštišką Garantijos gavėjo reikalavimą mokėti (originalą), kuriame nurodytas garantijos Nr.__________________________patvirtinantį, kad Klientas neįvykdė (sutarties data) sutarties Nr.__________________________sąlygų, nurodant kokios sutarties sąlygos nebuvo įvykdytos.
Šis įsipareigojimas privalomas Garantui ir jo teisių perėmėjams ir patvirtintas Garanto antspaudu (garantijos išdavimo data).
Garantas įsipareigoja tik Garantijos gavėjui, todėl ši garantija yra neperleistina ir neįkeistina.
Bet kokius raštiškus pranešimus Garantijos gavėjas turi pateikti Garantui.
Ši garantija galioja iki (garantijos galiojimo data).
Visi Garanto įsipareigojimai pagal šią garantiją baigiasi, jei:
1. Iki paskutinės garantijos galiojimo dienos imtinai Garantas aukščiau nurodytu adresu nebus gavęs Garantijos gavėjo raštiško reikalavimo mokėti (originalo);
2. Garantui yra grąžinamas garantijos originalas su Garantijos gavėjo prierašu, kad:
2.1. Garantijos gavėjas atsisako savo teisių pagal šią garantiją;
arba
2.2. Klientas įvykdė šioje garantijoje nurodytus įsipareigojimus.
Bet kokie Garantijos gavėjo reikalavimai mokėti nebus vykdomi, jeigu jie bus gauti aukščiau nurodytu Garanto adresu pasibaigus garantijos galiojimo laikotarpiui.
Šiai garantijai taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.
Ši garantija turi būti grąžinta Garantui pasibaigus galiojimo laikotarpiui arba anksčiau, jei ji taptų nebereikalinga.
__________________________________________________filialas
(Garanto pavadinimas)
A.V.

 (įgalioto asmens pareigos)	                      (parašas)	(vardo raidė, pavardė)

(įgalioto asmens pareigos)	                      (parašas)	(vardo raidė, pavardė) 


(įgalioto asmens pareigos)	                      (parašas)	(vardo raidė, pavardė) 

(Sutarties įvykdymo laidavimo rašto pavyzdinė forma)

SUTARTIES ĮVYKDYMO LAIDAVIMO RAŠTAS
(LAIDAVIMO RAŠTAS TURI BŪTI PATEIKTAS KARTU SU LAIDAVIMO      DRAUDIMO LIUDIJIMU (POLISU))

Šis laidavimo raštas galioja tik su Draudimo sutartimi Nr. (įrašykite draudimo sutarties numerį).

Šiuo laidavimo raštu klientas (įrašykite pavadinimą; jei tai jungtinė veikla, išvardinkite pilnus partnerių vardus arba pažymėkite, kad rangovas  sudarė sutartį jungtinės veiklos pagrindu,  nurodydami jungtinės veiklos sutarties datą) ir Laiduotojas (įrašykite laiduotojo pavadinimą, juridinį statusą ir adresą), (toliau vadinamas – Laiduotoju), neatšaukiamai įsipareigoja viešajai įstaigai Respublikinei Vilniaus universitetinei ligoninei (toliau – Užsakovas) (įrašykite laidavimo sumą skaičiais) (įrašykite sumą žodžiais) suma ir ją tinkamai išmokėti pagal šią laidavimo sutartį.

KADANGI klientas pagal sutartį su Užsakovu, įsipareigojo atlikti ............................................. statybos rangos darbus Užsakovui,
TODĖL ŠIO LAIDAVIMO SĄLYGOS YRA TOKIOS:

Jei klientas nevykdo sutartyje numatytų įsipareigojimų, Laiduotojas įsipareigoja nedelsiant sumokėti Užsakovui aukščiau nurodytą sumą, gavęs Užsakovo pirmą raštišką pareikalavimą. Užsakovas neprivalo pagrįsti savo reikalavimo, tačiau privalo nurodyti, kurios sutarties sąlygos buvo nevykdomos.
Laiduotojo įsipareigojimai galioja įskaitytinai iki (metai), (mėnuo), (diena). 
Reikalavimas sumokėti Užsakovui turi būti pateiktas Laiduotojui ne vėliau kaip per tris mėnesius nuo Laiduotojo įsipareigojimų termino pabaigos.
Esant prieštaravimų tarp šiame rašte nurodytų sąlygų ir Laiduotojo nustatytų standartinių draudimo taisyklių ar papildomų sąlygų draudimo liudijime (polise), prioritetas teikiamas šiame rašte nurodytoms sąlygoms. 

Laiduotojas:

Laiduotojo pavadinimas:



(įgalioto asmens pareigos)                          (parašas)                                          (vardo raidė, pavardė)

KALENDORINIS DARBŲ VYKDYMO GRAFIKAS 


UŽSAKOVAS:
[Pavadinimas]	
RANGOVAS:
[Pavadinimas]	
Objekto adresas:
[Gatvė, miestas, kodas]

	Planuojama atlikti darbų iki 202_-__-__

	UŽSAKOVAS
[Pavadinimas]
Atstovaujantis asmuo
Vardas, 
Pavardė:
Pareigos:
_____________________________
Parašas:
____________________________
	
	
	
	RANGOVAS
[Pavadinimas]
Atstovaujantis asmuo
Vardas, 
Pavardė:
Pareigos:
____________________________________
Parašas:
____________________________________

GALUTINIS ATLIKTŲ DARBŲ AKTAS

Pagal [sutarties pavadinimas] sutartį Nr. ......................,

		
[Akto sudarymo vieta], ......... m. ............................... ........... d.



[Rangovo pavadinimas] (toliau – Rangovas), atstovaujama .............................................., veikiančio (-ios) pagal ..............................................................................................., ir Viešoji įstaiga Respublikinė Vilniaus universitetinė ligoninė (toliau – Užsakovas), atstovaujama ............................., veikiančio(-ios)pagal .................................................., (toliau Rangovas ir Užsakovas kartu vadinami Šalimis, o kiekviena atskirai – Šalimi), remiantis Šalių  sudaryta sutartimi [Sutarties pavadinimas, numeris] sudarė šį Statybos darbų perdavimo–priėmimo aktą: 

1. Rangovas perduoda Užsakovui Darbus – ....................................................................... ........................................................................................, o Užsakovas šiuos Darbus priima. 

2. Užsakovas neturi Rangovui pretenzijų dėl atliktų Darbų kokybės 
3. Šis aktas sudarytas 2 (dviem) egzemplioriais (po vieną Rangovui ir Užsakovui), kurie turi vienodą juridinę galią. 

Rangovas						Užsakovas
[Pavadinimas] 					[Pavadinimas] 
][Juridinio asmens kodas]				[Juridinio asmens kodas]
[PVM mokėtojo kodas]				[PVM  mokėtojo kodas]
[Buveinės adresas]					[Buveinės adresas]
[Telefonas, faksas]					[Telefonas, faksas] 



Parašas							Parašas
[Pareigos, vardas ir pavardė]				[Pareigos, vardas ir pavardė]

